Ur sizhun, un istor : sizhun 20 - TÉBÉO - 2017 - Base documentaire - Cinémathèque de Bretagne - Gwarez Filmoù - Brittany Film Archives\n18 a viz Mae 1966. Un dekred-lezenn a embann e rank serriñ govelioù an Henbont, ‘tal kichen an Oriant. Krouet e oa bet an embregerezh e 1860 gant ar vreudeur Trottier, da vare an dispac’h greantel, rak gant kresk produerezh ar friturioù e Breizh e oa ezhomm muioc’h-mui a houarn-gwenn evit ober boestoù-mir.\n3000 micherour a zo implijet gant an embregerezh betek 1936. Metalourien a-vicher deuet eus departamantoù all a vez galvet er bloavezhioù kentañ, met darn vrasañ al labourerien a zo o tont eus ar maezioù tro-war-dro. Miliadoù a familhoù labourerien-douar a rank neuze ober gant ur vuhez nevez. Ar merc’hed hag ar vugale a labour ivez en uzin gant ar baotred.\nDiaes ha taer eo ar vicher. Gant an tommder, an deveradurioù gaz pe lusk al labour e c’hoarvez gwallzarvoudoù pe kleñvedoù liesseurt alies.\nE 1957 ec’h aoze ar CELIB, poellgor studiañ ha liammañ interestoù Breizh, un droiad en uzinoù hag embregerezhioù ar vro evit un nebeut kazetennerien. Gweladenniñ a rejont govelioù an Henbont, e lec’h ma oa tud o labourat c’hoazh, daoust d’ar c’hudennoù bras a oa gant an embregerezh, abaoe fin an eil brezel bed hag ur steuñv modernaat a oa bet diefedus siwazh.


Buhez ar Sent/1837/Romual - Wikimammenn\nBuhez ar Sent/1837/Romual\n◄ Dorotee Romual Yan Matha ►\nAr Sant-mâ, o veza clevet penaus e dad, da behini en devoa graet Doue ar c’hraç da guitaat ar bed ha da antren eu ur gouent a oa var ar poent da sortial evit distrei er bed, a yeas d’e gaout, hac a gomsas outàn quer mad ha quer caër ma en rentas ferm er stad en devoa quemeret ; ha beza en devoe ar gonsolation d’e velet o vervel eguis ur Sant.\nE Garantez evit Jesus-Christ a voa quen ardant, ma vize clevet, alies en deiz, o lavaret ennâ e-unan : Ô va Jesus leun a zouçder ! o Doue eus va c’halon ! va Salver carantezus, zouçder ar Sænt, mêl delicius an Eneou pur va Jesus douç ha mad hac ar fin eus va oll desirou !\nErfin, oaget a c’huec’h-uguent vloaz ez eas da receo en Eê ar recompanç eus e labourou hac eus e boaniou, var dro ar bloaz 1027.\nMaximou Spirituel Sant Romual.\n1. Buez ar Sænt a zeu da douich ha da ranna va c’halon : carguet oùn a gonfusion hac a vez pa gonsideraàn petra o deus-ii græ, ha petra a ràn-me va unan.\n2. Ma carres, Romual, lesel graç Doue da operi en da ene, petra na refes-te ? Da santimant da-unan a heulies, miserabl, hac e colles tout.\n3. Peguen terrubl eo jugeamant an Autrou-Doue ! Pell amser so abaoue en em breparàn da vervel ; ha seul-vuy e songeàn, seul-vuy e seblant din ez oùn indin da apparissa dirac Doue.\n4. Guel eo souffr gant milit, o veza innoçant, eguet souffr dre e faut, o veza coupabl.\n5. Bevet am eus uguent vloaz etouez ar bed, ha cant vloaz e Gouent hac en Deserz. Peguer ber eo bet ar c’hant vloaz-mâ ! Ha peguent hir, peguen leun a viseriou eo bet an uguent vloaz-ze !\n6. Pa vanq an dud deomp, Doue hor sicour, ha guel eo caout Doue e-unan, eguet cant ha cant mil den.\nAr binigen vras hac ar yuniou en deus pratiquet Sant Romual epad cant vloaz, n’o deus quet miret n’en deus bevet bete an oad a c’huec’h-uguent vloaz. Goude quemense penaus e illit-hu cridi e teufac’h da ziverra ho puez evit yun ar C’horaïz, evit sevel un hanter-heur abretoc’h, evit renta da Zoue ho tever a Gristen, dious ar mintin ? Ah ! peguen douç eo impligea e vuez e servich Doue, pehini a vouar e c’honservi hac e astenn, pa e zispriser evit e c’hloar.\nAdtapet diwar « https://br.wikisource.org/w/index.php?title=Buhez_ar_Sent/1837/Romual&oldid=59125 »\nKemmoù diwezhañ degaset d'ar bajenn-mañ d'an 18 Gen 2014, da 18:38.


Kontet gant Michel Jekel (kaozeadenn Hent Don 22/05/2012)\nUn devezh oa… Se a oa arriet gant… Pegoulz e oa se, arru zo pell zo abaoe. E oa unan, marc'hadour-moc'h, deus etrezek Gouareg e oa. Ne oa ket deus Gouareg non mais, du-hont e oa manet pann gant e oto. « Penaos ec'h an d'ober, emezañ ? ».\nEñ o vont d'ur garaj bihan a oa. A-benn neuze e oa arri eizh eur hanter noz. Hag e oa moc'h gantañ 'ba e gamionetenn. Da gas da foar Gwerliskin. « Ah, penaos ec'h an d'ober, emezañ ? Bremañ on pann amañ gant moc'h bihan, me zo (c'hwil ?) 'ha ».\nHa eñ goulenn gant ar mekanisian, ne oa ket mekanisian er gêr.\n« Met a-benn arc'hoazh beure, première heure, a-benn eizh eur hanter e vi depannet hañ ». Gouvezout a raent petra a oa. « Hag ar pezh 'meump ket, oblijet da gerc'hat ar pezh deus Rostrenn. Hag a-benn arc'hoazh beure zo un ouvrier, ec'h an da adlâret dezhañ digas ar pezh hag e-giz-se e vi depannet. A-benn eizh eur hanter e vi prest da bartiañ. 'Teus ket nemet mont, aze zo un tamm restorant bihan, tal-kichen ar pont aze, canal Nantes à Brest. » Ha hemañ o vont 'vat.\n« Moaien e vez din debriñ ma goan ha da gaout ur gambr emezañ ?\n– Ah ya met euh… e miz eost evel-se ne gavi ket kambroù amañ, amañ int feurmet tout d'an douristed. Ur person deus Saint-Anne d'Auray zo a-baouez arriet aze bremañ-souden ivez, ha zo… 'neus kemeret ur gambr, ha 'neus ur pezh gwele e-barzh, marteze e vefe kontant da bartajiñ ar gwele ganit ? Ec'h an da brezantiñ anezhañ dit, emezañ, marteze, ne vefe ket problem. » Ha hemañ o c'houlenn gant an aotrou person.\n« Aotrou person, kontant e vefes da bartajiñ da gambr ganin ?\n– Oh ya, emezañ, pas de problème, ya ya ya ! Evel e vez graet 'vat ! »\nHag ar re-mañ o tebriñ o goan, ha hemañ o paeañ ur bannac'h gwin d'ar person, poli e oa bet kwa. Hag int o vont da gousket. Ar person... ar person a oa manet diouzhtu, o komañs da roñfliñ ar person. Se ne dereñja ket anezhañ. Hag a-greiz-tout, a-greiz-tout, arri teir eur peder eur deus ar beure, ar person, me n'onn ket petra a oa o soñjal, ar person o reiñ ur grampouezhenn d'egile tal-kichen evel-se aze. O vanifestiñ e oa.\n« Met, petra a c'hoari ganit emezañ ? Te zo o soñjal 'ba petra aze ? Roet 'teus ur grampouezhenn din ! »\n– Oh, me a oa o soñjal e oan oc'h ober ur sermon, emezañ.\n– Dam ya 'vat, emezañ, met amañ eo me, da c'hortoz, 'neus bet ur grampouezhenn, eme egile ! »\nGoude e oa admanet kousket adarre met, paotr ar moc'h, ar marc'hadour-moc'h, ne oa ket kement-se... « petra ec'h an... a refen a-walc'h me da hennezh ? emezañ. Petra a refen a-walc'h evit (?) ? Kar roet 'neus unan din emezañ. Me ec'h a da esa ober un dra bennak dezhañ ivez. » A-greiz-tout e oa deut... e oa hennezh o sevel trankil, egile a oa kousket, hag eñ, ar marc'hadour-moc'h, o kregiñ 'ba skouarn ar person hag o kregiñ 'ba e lost, hag o skeiñ anezhañ deus an nor !\n« Eh !!! met petra a c'hoari ganit neuze ? Te zo arri petra ? Sot out, eme ar person ?\n– Oh, n'on ket 'vat, me a oa o hunvreal e oan o kargañ moc'h bihan ! »


e-tal - Wikeriadur\nDiwar an araogenn e hag an anv-kadarn tal.\nU1 e-tal din\nU2 e-tal dit\nU3g e-tal dezhañ\nU3b e-tal dezhi\nL1 e-tal deomp, e-tal dimp\nL2 e-tal deoc'h\nL3 e-tal dezho, e-tal dezhe\nD e-tal deor\ne-tal /eˈtɑːl/ hag ivez ’tal\nTost (d'unan bennak, d'un dra bennak) ; e-keñver, e-kichen, nes (da)\nE park balan Ian Berthou Trefalegenn, etal ar c'hleuz, adren eur vojenn drez ha spern, e rejomp eun toull doun hag hir, [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 98.)\nDegouezhout a ra e-tal ur feunteun : [...]. — (Fañch an Uhel, Kontadennoù ar Bobl/2, Al Liamm, 1985, p. 161.)\nErruout a ra e-tal ar c'hastell, hag e sko war an nor : [...]. — (Fañch an Uhel, Kontadennoù ar Bobl/3, Al Liamm, 1988, p. 15.)\nKent mervel, Marc'harid a zalc'has ar pôtr, en he c'hichen, e-tal he gwele, he dorn war e benn. — (Fañch al Lae, Bilzig, Kemper, 1925, p. 16.)\nBez' edo neuze e-tal ti eun den koz. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 199.)\nChom a ris ur pennad brav amzer e-tal un dra ken kaer d'am meno, ha dellezek da vezañ meulet gant n'eus forzh piv, [...]. — (Jarl Priel, Va Zammig Buhez, Al Liamm, 1954, p. 144.)\n[...] hag e teuas ur Renault gozh, [...], da chom a-sav e-tal ar porrastell. — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 11.)\nAzezet oa er sal-debriñ e-tal ar prenestr, an hini a weled anezhañ dor al liorzhig, ha pelloc'h un tamm eus tachenn al Lazhdi. — (Roparz Hemon, Viktor ha Petronilh, Al Liamm, niv. 387, Gouere - Eost 2011, p. 48.)\nHarry, Ron ha Hermione a oa en o c'hoazez e-tal ur prenestr. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 189.)\nE-tal an tan\nE-keñver (evit geriañ ur geñveriadenn) ; e-kichen, e-skoaz\nE-tal da : war var da, gwelout e-tailh\n— [...], daoust ha c'houi a viche bet diskiant avoualac'h evit en em lakaat e tal da goll hoc'h arc'hant hag hoc'h oll danvez evit an Aoutrou-ze? [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 67.)\nEn em lakeat o diviche e tal da goll ive ho buez, [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 163.)\nEn em lakaat a reant e tal da goll ho madou hag ho buez; [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 179.)\ngalleg : près de (fr)\nAdtapet diwar « https://br.wiktionary.org/w/index.php?title=e-tal&oldid=309172 »\nDernière modification le 31 Kzu 2020, à 12:46\nKemmoù diwezhañ degaset d'ar bajenn-mañ d'an 31 Kzu 2020, da 12:46.


Kaozeadenn Rummad:Dodekatheon - Wikipedia\nNe vije ket tu da dreiñ e brezhoneg anv ar rummad? Bianchi-Bihan 21 Kzu 2007 da 17:13 (UTC)[respont]\nPeurvuiañ ne gaser ket an dud da lenn ur pennad goullo. N'eo ket un abeg da ziverkañ? Bianchi-Bihan 21 Kzu 2007 da 17:16 (UTC)[respont]\nMarteze e vo savet ar pennad-se prim a-walc'h, piv 'oar? evel-just e c'hellfer treiñ anv ar rummad e brezhoneg, met ne welan ket tre perak dre m'eo brudet dre ar bed a-bezh (nemet e Breizh marteze) an termen "dodekatheon" ha d'am soñj eo kalz berroc'h evit "Daouzek Doue ha Doueez Olimp"... Ur wezh ma vo bet savet ar pennad e vo kalz aesoc'h kompren da betra e ra dave an termen evit ar re na oar ket. Neal (Kaozeal) 21 Kzu 2007 da 17:25 (UTC)[respont]\nMarteze c'hellfer ivez "treiñ" e brezhoneg an anv "Hellaz" a gaver un tammig e pep lec'h keit ha m'emeur ganti? Ne welan ket tre an diforc'h. Neal (Kaozeal) 21 Kzu 2007 da 17:32 (UTC)[respont]\nD'am soñj eo un tamm buan lavaret eo "brudet er bed a-bezh": e-touez ar re a studi an danvez, ha n'int ket ar bed a-bezh, hag ar re a oar un tamm gregach, ha n'int ket ivez. Meur a "ved a-bezh" zo moarvat. Met n'eo ket aze emañ an dalc'h: soñjal a ran-me er vrezhonegerien yaouank (ret da unan bennak ober ur wech an amzer) a c'hallfe, piv oar, implij wikipedia. Ma ne gomprenont ket gregach amañ ez aint da welout ur yezh all. Sur ha n'eo ket marteze.\nKlask dilec'hiañ ar gudenn (perak, ma Doue?) eo komz eus Hellaz: ma n'emañ ket ez keriadur brezhoneg-te emañ em hini.\nEr wikipediaoù all e vez graet gant an anv Dodekatheon, ken sur eo?\nHag echu dre eno evidon.\nBianchi-Bihan 21 Kzu 2007 da 17:42 (UTC)[respont]\nPeseurt diforc'h a zo etre dodekatheon ha Doueoù olimpat? Benoni (Kaozeadenn) 21 Kzu 2007 da 17:46 (UTC)[respont]\nDiforc'h ebet. Hennezh eo an termen gresianek a reer gntañ peurliesañ war tachenn ar studioù klasel. N'on ket a-enep ar c'hemm (hag asantet o bet dre genemglev?). A-wezhoù e implijer gerioù estren war tachenn resis ha daosut ha ma c'heller o zreiñ peurliesañ ne reer ket, d.s. Kerygma (bez' e c'heller treiñ "prezegenniñ") ; Agape (da vezañ troet "karantez"?); Hieros Gamos (penaos treiñ?); Apofoniezh ("Kemm gwrizienn"?); Troika ("triad"?); latte ("kafe dre leizh"?); Cappuccino ("kafe gant spoum"). D'am soñj e vefe mat ober an diforc'h etre termenoù boutin ha termenoù teknikel - en ur sevel adkasoù bewezh mar bez ezhomm evel-just. Neal (Kaozeal) 21 Kzu 2007 da 18:07 (UTC)[respont]\nAdtapet diwar « https://br.wikipedia.org/w/index.php?title=Kaozeadenn_Rummad:Dodekatheon&oldid=270319 »\nKemmoù diwezhañ degaset d'ar bajenn-mañ d'an 21 Kzu 2007, da 18:07.


Nicolas Sarkozy - Wikipedia\nNicolas Sarkozy (Nicolas Paul Stéphane Sarközy de Nagy-Bocsa e anv gwirion) zo ur politikour gall, ganet d'an 28 a viz Genver 1955 e Pariz. “Sarko” a vez graet anezhañ ivez gant ar C'hallaoued.\nBet eo e penn Ministrerezh an Diabarzh hag an Arc'hanterezh, bet maer Neuilly-sur-Seine, pinvidikañ parrez zo a-stok ouzh Pariz, war-lerc'h Charles Pasqua, bet prezidant departamant Hauts-de-Seine ha bet e penn an UMP, ur strollad politikel eus an tu dehou.\nAnvet eo bet da brezidant ar republik e Bro-C'hall d'ar 6 a viz Mae 2007. Aet ez eus 53,06% eus ar mouezhioù war e anv e Bro-C'hall. E Breizh (5 departamant) en deus bet 47,32% eus ar mouezhioù. E Neuilly en deus tapet 86,81%, ha 16,52 % hepken e Tremargad en eil tro.\nGoude ur respet pemp bloaz e klaskas bezañ addilennet met koll a reas en eil tro a-enep François Hollande.\nDiwar-benn ar Vretoned\nKomzoù Sarkozy meneget gant ar skrivagnerez c'hallek Yasmina Reza, en he levr L'Aube, le soir ou la nuit: "Je me fous des Bretons. Je vais être au milieu de dix connards en train de regarder une carte."\nPrezidanted Frañs — Pempvet Republik (1958 –)\nCharles de Gaulle (1959–1969) • Georges Pompidou (1969–1974) • Valéry Giscard d'Estaing (1974–1981) • François Mitterrand (1981–1995) • Jacques Chirac (1995–2007) • Nicolas Sarkozy (2007–2012)\nFrançois Hollande (2012–2017) • Emmanuel Macron (2017-)\nAdtapet diwar « https://br.wikipedia.org/w/index.php?title=Nicolas_Sarkozy&oldid=1635311 »\nUnvaniezh evit ul Luskad Poblel\nGwelet an tarzh\nKemmoù diwezhañ degaset d'ar bajenn-mañ d'an 13 Ebr 2015, da 22:51.


Jakez Kerrien - Wikipedia\nPère Jean Kerrien\nEil priz ar Bleun-Brug, 1922\nAr roc'h toull\nJakez Kerrien (Sant-Tegoneg, 1900 - Gwened, 1992) a oa ur skrivagner brezhonek.\nHennezh a oa unan eus ar skrivagnerion niverus a gase o skridoù d'ar Courrier du Finistère. Bet eo war ar studi e skol tadoù Kalonoù-Sakr Picpus en Hondarribia, en Euskadi, a-gevret gant ar skrivagnerion arall Jakez Riou ha Youenn Drezen. Paneve pennadoù-skrid e meur a gelaouenn pe journal, ne skrivas Jakez Kerrien nemet ur romant, Ar Roc'h toull, koulz lavaret. War-lerc'h ha ken abred hag ar bloavezhioù 1930 e ouestlas e vuhez a-bezh d'an abostolerezh ha d'ar Feiz, evel beleg, kent mervel e 1992.\n2.1 Ar Roc'h Toull\n2.2 Oberennoù arall\n3 Studiadennoù a-zivout Jakez Kerrien\nJakez Kerrien e 1960.\nEr bloavezh 1900 eo e voe ganet Jakez Kerrien e parrez Sant-Tegoneg (Bro-Leon), er gêriadenn a Bennaneac'h, en ur familh a gouerion baour.\nAbalamour d'al lezennoù a voe votet war-lerc'h an disparti etre an Iliz hag ar Stad e voe serret skol Sarzhav ma veze stummet an danvez-beleion yaouank ha neuze ez eas Jakez Kerrien da gloerdi tadoù a'r C'Halonoù Sakr Picpus, en Hondarribia, en Euskadi, e 1911, d'an oad a unnek vloaz, a-barzh mont da leandi Miranda de Ebro e Kastilha Gozh e 1916, ma reas anaoudegezh gant Jakez Riou ha Youenn Drezen. Eno e studijont meur a yezh evel ar spagnoleg, al latin, ar galleg pe ar saozneg. An tad Wilfrid Müller, hag a oa unan eus beleion veur ar c'hloerdi, a aotreas Jakez Kerrien hag e gavandidi da beurzeskiñ ar brezhoneg. Kement-se a veze graet a-ziwar levrioù a zeoliezh hag Emgann Kergidu Lan Inizan. Kuitaat a reas al leandi-se e miz Eost 1919.\nAnvet e voe Jakez Kerrien da gelenner e Belgia, e 1919-1920. E-kerzh e goñje, graet gantañ e Gwened, e 1920, e reas anaoudegezh gant Roparz Hemon ha gant hemañ e vo lakaet e darempred gant Frañsez Vallée ha Meven Mordiern. War-lerc'h e amzer-soudard ez eas da Roma, e-lec'h ma heulias kentelioù doueoniezh ha prederouriezh, a-barzh bout beleget er bloaz 1926 e Sant-Tegoneg.\nYaouank e teraouas e vuhez a skrivagner hag abred hen echuas ivez. Aet e oa gantañ eil priz ar Bleun-Brug, e 1921, evit ur varzhoneg. Skrivañ a reas tri fennad-skrid evit Le courrier du Finistère, e 1922, 1923 ha 1925 : "Ar guziaden aour", "Ar waz dour" hag "Ar roc'h toull". Adembannet e voe e romant Ar roc'h toull e 1926, gant Gwalarn, pa oa c'hwec'h vloaz warn-ugent. Goude se ne skrivas nemet pennadoù a-zivout gwerzaouriezh. E 1930 e voe disoc'h e vuhez a skrivagner ha tolpañ a roas e evezh war e c'halvidigezh a veleg evit ar peurrest eus e vuhez.\nE-pad hanter-kant vloaz e voe frer, aluzener e Tours ha kelenner e kloerdi bras Poitiers.\nMont a reas e retred en un ti beleion gozh eus e urzh e Sarzhav e 1983, ha mervel a reas e klañvdi Gwened er bloavezh 1992.\nEmbannadur 1995 Ar Roc'h Toull gant Emgleo Breiz.\nAr Roc'h Toull[kemmañ | kemmañ ar vammenn]\nKinnig[kemmañ | kemmañ ar vammenn]\nEmbannet eo bet Ar Roc'h Toull a-dammoù, trizek tamm anezhi, e-barzh Le courrier du Finistère (1925-1926) ha peuzgoude e-barzh Gwalarn (1926) hag adembannet gant Emgleo Breiz (1957, 1995). Ur romant berr an hini eo, skrivet e Roma, p'edo Jakez Kerrien war ar studi en ur skol renet gant ar Jezuisted. Evit kantvet deiz-ha-bloaz Jakez Kerrien e voe embannet Ar Roc'h Toull en un doare divyezhek, gant an destenn e galleg, gant ar gelaouenn Armorika.\nAr gouron ar pennañ zo ur paotr yaouank er romant ha gweladenniñ a ra ur c'hev, hini ar Roc'h Toull, ambrouget ma'z eo gant e vreur. Kejañ a ra ouzh ur paread tud, c'hoarierion-gilhoù hag imbourc'herion anezho, hag a glask un dra a c'hallfe bezañ un teñzor kuzh.\nAr romant-se eo pennoberenn Jakez Kerrien. Honnezh zo ul levr berr a-walc'h, marzhus ha fentus war un dro, levezonet gant endro ar skrivagner : hini e vloavezhioù-skol ha hini e yaouankiz e bro-Leon. Ennañ e kaver mojennoù breizhat -evel mojenn ar C'hazh Du- ha menegoù eus ar sevenadur hollvedel. Se zo ur romant a faltazi ("un danevell varzhus" hervez soñj Abeozen) e-men e kaver levezon lennadennoù ar skrivagner evel Dante pe prederourion a vro-C'hres, reoù an Akademiezh enta, lakaet asambles gant gerioù eeun yezh ar beizanted hag al levezon kristen. Ur meni romant-deskiñ eo, a-ouenn gant romantoù kevrinus ar skol romantel, skrivet en ur yezh "c'hwek ha pinvidik" hervez Fañch Morvannou.\n"Skuiz e oan pelloc'h o klevout ma zud o lavarout d'in bemdez :\n-Te hag a blij d'it kement gwelout traou koz ar vro, n'out ket bet c'hoaz o sellout ouz ar Roc'h Toull. Che !\nHa me a blege va fenn gant ar vez, rak hen anzav a ranken, abaoe an amzer e oan o c'haloupat dre ar vro, n'em boa ket gwelet c'hoaz ar Roc'h Toull.\n-Ret e vo d'in, emezoun-me d'in va-unan, mont da welout an estlamm-ze, an eizvet marzenn eus ar bed, paneve nemet evit lakaat an dud-man da rei peoc'h d'in gand o zorr-penn.\nSiouaz ! an heol a zave bemdez a-zioc'h ar menez, hag a guze bemdez er mor; bemdez ivez eun abeg bennak a gase ac'hanoun gand eun hent na oa ket hent ar Roc'h Toull. An dervezioù am boa da chom er gêr a vije aet a-benn eun eizvetezenn. Aon am boa da lavarout kenavo d'am parrez hep beza bet an eurvad da welout gant va daou lagad ar burzud a lakae kement a varvailhou war deod ravorezed va fennkêr. Koulskoude an dra iskis-se ne c'hoarvezas ket. Eur sulvez diskar-amzer, goude gousperou, e kemeren penn an hent a ya da Landivizio, gand ar c'hoant start da weladenni ar Roc'h Toull. Yann, va breur, a oa a-gevret ganen, rak hen kennebeut, ma en doa gwelet ar Roc'h Toull a-bell, n'en doa ket gwelet an diabarz, hag e felle d'ezan, eur wech en e vuhez, hen arvesti.E Menharz, anvet evel-se, evit doare, abalamour ma verk ar rann etre parrez Sant-Tegoneg ha Gwimilio, e kemeromp an hent bihan a gaso ac'hanomp betek Luzeg, tost d'ar Roc'h,. An hent a sav goustadik gand an dorgenn. En tu dehou d'eomp, e-touez an dero, e kaver gwezigou lus e-leiz : ac'hane e teu e ano da Luzeg. Ar vro a zo kaer-dreist : koadou d'an nec'h, pradeier d'an traon, gand eun tammig richer en o c'hreiz; en tu all d'ar c'han ar vourc'h, hag a-ziouti rouanez an ilizou tro-war-dro, uhel er vann, sklerijennet gand an heol, lorc'h enni gant he c'hened hag he ment. Uhelaat a reomp. En tu kleiz, war gostez all an draonienn, setu Boujez, brudet en istor ar barrez. Dre eno e tremenas sant Tegoneg eun devez; goulenn a reas eur banne dour da derri e sec'hed. Boujeziz a isas ar chas war e lerc'h. Hag ar Sant da lavarout d'ar pennou fall-ze :\n-Boujez a voujezo, biken dour mat n'en devezo.\nHa c'hoaz :\n-Kement ki klanv a zeuio er vro, dre Voujez a dremeno." (Ar Roc'h Toull, Gwalarn, 1926)\nMa ouije-me skriva, barzhoneg, in Feiz ha Breiz, 1922.\nAr Guziaden aour, kontadenn farsus (8 rann ha 15 pennad), in Le Courrier du Finistère, 1922.\nAr waz dour, kontadenn (5 rann), in Le courrier du Finistère, 1923.\nDao dezo, pezh-c'hoari, in Breiz Atao.\nPenn ar c'hreisteiz, barzhoneg, in Gwalarn, niverenn 4.\nHa reiz eo ar Werzaouriez Vreizek ?, pennad-skrid, in Gwalarn, niv. 12, 1927.\nPennad-kaoz gant Jakez Kerrien : Re, re em-bije karet ar brezhoneg, in Le Peuple Breton n° 287, 288 et 289 (Kerzu 1988 - Genver 1989).\nStudiadennoù a-zivout Jakez Kerrien[kemmañ | kemmañ ar vammenn]\nRoparz Hemon, Gwalarn niv. 5, pennad-barn war Ar Roc'h Toull, 1926.\nFañch Morvannou, Notes sur Ar Roc'h Toull de Jakez Kerrien, Skol Vreiz, niv. 40-41, 1972.\nFañch Morvannou, Les novices du père Wilfrid Müller, Histoire littéraire et culturelle de la Bretagne, levrenn 3, 1987.\nFañch Morvannou, Le dernier des trois, ARMORICA, Ethnologie et Sciences Humaines, niv. 6, 1997.\nYouenn Olier, Deizlevr brezel I (kaier miz Du), 1969.\nYouenn Olier, Skol Walarn, Imbourc'h, eil levrenn, 1975.\nAdtapet diwar « https://br.wikipedia.org/w/index.php?title=Jakez_Kerrien&oldid=1909166 »\nKemmoù diwezhañ degaset d'ar bajenn-mañ d'an 13 Eos 2021, da 10:37.


Pevare sizunvez war ar bloaz C - Le Diocèse de Quimper et Léon\nAccueil - Pevare sizunvez war ar bloaz C\nPevare sizunvez war ar bloaz C\nEuz ar 30 a viz Genver d’ar 5 a viz C’hwevrer 2022\nBez’ e oa Jezuz e sinagogenn Nazared, hag eur wech lennet gantañ ar pennad tennet euz leor Izaïaz, 21 e lavaras d’e genvroiz :\n1 Digouezoud a reas Jezuz hag e ziskibien en tu all d’ar mor, e bro ar Jerazenianed.\n2 Pa oa Jezuz o tiskenn euz ar vag, e teuas en arbenn dezañ eun dén dalhet gand eur spered louz, o tond euz ar beziou. 3 Er beziou e oa o chom, ha ne helle mui dén e-béd staga anezañ gand eur jadenn zokén. 4 Rag aliez e oa bet staget gand hualou ha chadennou, med torret e oa bet gantañ ar chadennou, ha brevet an hualou, ha ne oa dén e-béd gouest da zond a-benn anezañ.\n5 Noz ha deiz, e veze e-mesk ar beziou, pe war an torgennou, o youhal pe o tispenn e gorv gand mein.\n6 O weled Jezuz a-ziabell, e tiredas hag e stouas dirazañ. 7 A vouez kreñv, e youhas :\n— « Petra a glaskez ouzin, Jezuz, Mab Doue Uhel-Meurbéd ? Aspedi a ran ahanout, en ano Doue, ned-a ket da drubuilla ahanon ».\n— « Va ano, emezañ, eo bandennad, rag kalz a zo ahanom ».\n10 Pedi hag aspedi a ree anezañ da jom hep kas anezo kuit euz ar vro. 11 Eno e oa, diouz kostez ar menez, eur vandennad vraz a voh o klask o boued. 12 Aspedi Jezuz a reas ar sperejou hudur en eur lavared :\n— « Kas ahanom er moh, evid ma ’z aim enno ».\n13 Aotre a roas Jezuz dezo, hag ez ejont er-mêz euz an dén evid mond e-barz ar moh, hag en em daolas ar vandennad er mor, diwar an tornaod. Eun daou vil bennag e oa anezo, hag ez int bet beuzet er mor.\n14 Tehed a reas kuit ar re a oa o tiwall anezo, hag e oe kaset ar helou ganto e kêr ha war ar-mêz. Hag e teuas an dud da weled ar péz a oa c’hoarvezet.\n15 Dond a reont beteg Jezuz, hag e welont, war e azez, an dén bet dalhet gand an droug-spered, gwisket, hag e skiant vad gantañ, eñ hag a oa bet an droug-spered bandennad ennañ. Hag e krogas ar spont enno.\n16 Konta a reas ar re o-doa gwelet ar péz a oa c’hoarvezet gand an dén dalhet, ha diwar-benn ar moh. 17 Aspedi a rejont Jezuz da bellaad diouz o bro.\n18 Pa oa Jezuz o pignad er vag, e oe pedet gand an hini a oa bet dalhet gand an droug-spered, da lezel anezañ da jom gantañ. 19 Ne roas ket Jezuz aotre dezañ, avad. Med lavared a reas :\n— « Kee d’ar gêr da gaoud da dud, ha ro dezo da houzoud kement a zo bet greet gand an Aotrou Doue evidout, hag an drugarez diskouezet en da geñver gantañ ».\n20 Mond a reas kuit an dén, hag en em lakaad da embann e bro an Degkêr, kement a oa bet greet gand Jezuz evitañ, hag e oe sebezet an oll.\nMeurz 1 a viz C’hwevrer,\nSantez Berhed, abadez Kildare\n21 Treuzet adarre ar mor er vag gand Jezuz, ha dre ma oa tost ouz an aot, e oa eur bobl tud bodet en-dro dezañ.\n22 Neuze, e teu beteg ennañ unan euz renerien ar zinagogenn, Jaïr e ano, hag o weled anezañ, e kouez d’an douar e-harz e dreid, 23 o pédi stard anezañ en eur lavared :\n— « Bez’ ema va merhig war he zremeñvan. Deus da astenn da zorn warni, ma vo pareet ha ma chomo beo ».\n24 Mond a reas Jezuz gantañ, ha kalz a dud d’e heul, ken ma oa gwasket ganto.\n25 Padal, e oa eur vaouez, klañv gand ar holl-gwad abaoe daouzeg vloaz. 26 Kalz he-doa bet da houzañv a-berz e-leiz a vedisined. Dispignet e oa bet ganti kement a oa en he herz, hep kaoud gwellaenn e-béd, med kentoh o vond war wasaad.\n27 Klevet ganti ano euz Jezuz, e teuas e-touez an dud, a-dreñv dezañ, hag e touchas ouz e vantell.\n28 Lavared a ree dezi heh-unan :\n29 Ha kerkent, e torras ar holl-gwad enni, hag e santas en he horv e oa pareet euz he hleñved.\n30 Kerkent, e ouezas Jezuz e oa eet eur vertuz er-mêz anezañ. Distrei a reas war-zu an dud en eur houlenn :\n31 Lavared a ree e ziskibien dezañ :\n— « Gweled a rez ez out gwasket gand e-leiz a dud, hag e houlennez piou e-neus touchet ouzit ? »\n32 Med selled a ree Jezuz en-dro dezañ, evid klask gweled an hini he-doa greet kement-se. 33 Neuze, en eur grena gand an aon, rag gouzoud a ouie petra a oa c’hoarvezet ganti, e teuas ar vaouez hag e kouezas e-harz e dreid, hag e lavaras dezañ ar wirionez penn-da-benn.\n34 Lavared a reas Jezuz dezi avad :\n— « Va merh, da feiz he-deus saveteet ahanout. Kerz e peoh, ha bez pareet euz da gleñved ».\n35 E-pad ma oa c’hoaz o komz, e tigouezas tud euz ti ar rener-zinagogenn da lavared dezañ :\n— « Maro eo da verh. Perag direnka c’hoaz ar Mestr ? »\n36 Med o veza klevet ar homzou-ze, e lavaras Jezuz d’ar rener-zinagogenn :\n37 Ne roas aotre da zén e-béd da vond asamblez gantañ, nemed da Bèr, da Jakez ha da Yann breur Jakez. 38 En em gaoud a reont e ti ar rener-zinagogenn. Gweled a ra Jezuz tud, o ouela hag o youhal forz, ha trouz braz ganto.\n39 Eet en ti, e lavar Jezuz dezo :\n— « Perag e rit trouz, ha perag e ouelit ? N’eo ket maro ar plahig. Kousket eo ! »\n40 Ha goap a ree an dud anezañ. Med ober a ra dezo oll mond er-mêz ; kemer a ra gantañ tad ha mamm ar plahig, hag an diskibien deuet d’e heul, ha mond el leh ma oa ar plahig. 41 Kregi a ra en he dorn, hag e lavar dezi :\n— « Talita koum ! da lavared eo : Plahig, me lavar dit : sao en da zav !\n42 Kerkent e oa ar plahig en he-zav, hag e stagas da vale, rag daouzeg vloaz e oa. Kerkent ive, setu an dud-se er-mêz anezo o-unan, ken souezet e oant. 43 Difenn stard a reas Jezuz outo na vefe gouezet kement-se gand dén e-béd, hag e lavaras rei dezi da zrebi.\nMerher 2 a viz C’hwevrer, Gouel Jezuz kaset d’an Templ


Emily Ratajkowski e 2016\n7 a viz Even 1991, London, Bro-Saoz\nEmily O'Hara Ratajkowski, ganet d'ar 7 a viz Even 1991 da gerent stadunanat e Westminster, London, Bro-Saoz, zo un top model hag un aktourez stadunanat. Desavet eo bet da zigentañ e Kalifornia.\nBrudet e voe er bloavezh 2013 goude bezañ bet gwelet en ur c'hlip video sonerezh gant Robin Thicke anvet Blurred Lines ("linennoù dispis"). Ar ganaouenn a oa deuet da vezañ kanaouenn gentañ ar bloavezh e meur a vro hag a zegasas rebechoù dre ma tegasje ur skeudenn fall war ar merc'hed.\nRatajkowski zo un degemenerez evit steuñvad ar genel ha reiñ a ra harp da gwirioù ar merc'hed hag evit ma vefe aesoc'h d'ar merc'hed bevañ o reizhelezh. Embann a ra alies ez eo ur venelourez ; evit lod ez eo gwir, evit lod all ez eo un doare da zigareziñ he luc'hskeudennoù erotek stank.\nRatajkowski he deus orinoù eus Iwerzhon, Alamagn ha Polonia. Dre he zad he voe desavet er gatoligiezh, pa'z eus ur Yuzevez eus he mamm.\nRatajkowski a laka war-raok un hêrezh "polonat-israelat".\nAndrew's Alteration Young Girl Film berr\nEntourage Roll e-unan\nIn Darkness Veronique direct-to-video\nCruise Jessica Weintraub direct-to-video\nLec'hienn ofisiel Ratajkowski\nEmily Ratajkowski war IMDb\nAdtapet diwar « https://br.wikipedia.org/w/index.php?title=Emily_Ratajkowski&oldid=1983656 »\nKemmoù diwezhañ degaset d'ar bajenn-mañ d'an 31 Meu 2022, da 16:51.


politikerezh – Radio Kerne\nKentreg : bezañ ur gumun vihan e kostez Roazhon\nPep kumun a zo gant he ferzhioù dezhi he-unan, ha n’eo ket d’ar memes skoilhoù e vez dav dezhi talañ. Anton Burel a zo e penn al listennad « Kentreg Boutin » evit dilennadegoù kumun Kentreg, lec’hiet e meur-gêr Roazhon. Ur gumun vihan gant 2 200 annezad eo, gant ur boblañs o kreskiñ, mez gant nebeut a vuhez ekonomikel, dre ma teu da vezañ un hun-gêr, ur gêr da gousket evit labourerien Roazhon. Selaouomp soñj Anton Burel war ar mod ma c’hell ar bolitikerezh cheñch ar skoilh-se.\nUn atersadenn gant Tunvezh Gwlagen-Grandjean, skignet d’an 28 a viz C’hwevrer 2020.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Paul Kehoe) (KildareStreet.com)\nResults 1-20 of 834,444 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Paul Kehoe)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Paul Kehoe)


Naeretaer (steredeg) - Wikipedia\nOphiuchusgwelet gant an daoulagad noazh\nAn Naerataer (Ophiuchus, berraet en Oph diwar an henc'hresianeg Ὀφιοῦχος "an Naeretaer") zo ur steredeg vras a zo tro-dro d'ar c'heheder oablel, da lavaret eo e c'haller he gwelet koulz en hantervoul an Norzh hag en hantervoul ar Su.\nEus an 29 a viz Du betek an 18 a viz Kerzu e vez treuzet gant an Heol.\nSkeudenniñ a rafe Asklepios, ar medisin mojennel, en dije lazhet un naer a-raok gwelet un naer all o tasorc'hiñ a-drugarez da louzoù.\n"An naeretaer" a vez graet anezhi koulz en arabeg hag e brezhoneg, abalamour ma hañval tapout ar steredeg Serpens (Ser) dre he lost (Serpens Cauda e latin) er c'hornôg m'emañ ar steredenn Alya (θ Ser)) ha dre he fenn (Serpens Caput) er Reter m'emañ ar steredenn Unuk Elhaia (α Ser).\nAr steredeg[kemmañ | kemmañ ar vammenn]\nAn NaeretaerTreset gant Johannes Kepler (1610)\nGronnet eo gant ar steredegoù Hercules (Her) ha Corona Borealis (CrB) en Norzh, Libra (Lib) er Reter hag er Gevred, Scorpio (Sco) ha Sagittarius (Sgr) er Su, Scutum (Sct) hag Aquila (Aql) er C'hornôg.\nRas Alhague (α Oph), "Penn an naeretaer" en arabeg (رأس الحواء raʾs al-ḥawwἄ), eo ar steredenn skedusañ.\nKelb Alrai (β Oph), "Ki ar mêsaer-deñved" en arabeg (كلب الراعي kelb al-rā‘ī), an eil steredenn skedusañ.\nYed Prior (δ Oph), "an dorn (arabeg) a-raok (latin)" ha Yed Posterior (ε Oph) "an dorn (arabeg) a-dreñv (latin)", a weler o tapout krog en naer Serpens.\nSabik (η Oph) "ar c'hentad" en arabeg, a zo steredenn an Norzh evit ar blanedenn Ouran.\nVelox Barnardi, a zo unan eus ar steredennoù tostañ da Goskoriad an Heol\nAdtapet diwar « https://br.wikipedia.org/w/index.php?title=Naeretaer_(steredeg)&oldid=1626599 »\nKemmoù diwezhañ degaset d'ar bajenn-mañ d'an 9 Meu 2015, da 17:08.


Pajenn:Troude ha Milin - Ar marvailler brezounek.djvu/114 - Wikimammenn\nPajenn:Troude ha Milin - Ar marvailler brezounek.djvu/114\neuz bet great enor d’ar merc’hed. Evelato, ar brinsez e devoa keuz, gwalc’h he c’haloun, o veza eat kuit euz he bro ha dioc’h he zad. Enn eur vont e tifrunke puill ann dour euz he daoulagad hag e lavare : — Kenavezo va zad, kenavezo tud va bro, kenavezo va c’hastell kaer, te zo douget gant peder chadenn aour ha gant pevar leon ar re greva a zo er bed ! Enn-oud-te ounn bet ken euruz ! Ha da alc’hueziou aour, da betra e vent-hi mad d’in-me hiviziken, nemet da greski va glac’har ha va anken ? — Enn eur lavaret ann dra-ze, e stlapaz anezho pell diout-hi er mor.\n— Grit evel a gerrot war gement-se, hogen evit ar pez a lavarann-me a vezo great, pe ne vezinn birviken pried d’e-hoc’h. Neuze roue Breiz a c’halvaz Iann da zont d’he gaout. — Asa, eme ar roue\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/114&oldid=144108 »


Kaozeadenn Wikipedia:Pennadoù eus an dibab - Wikipedia\nKaozeadenn Wikipedia:Pennadoù eus an dibab\nPerak mont da ijinañ ur ger nevez evel uhelberzh, pa c'heller ober aes gant doareoù eeun, evel pennadoù eus an dibab, pennadoù a-zoare, pennadoù a-feson, pennadoù dibar, evel ma lavarer Exzellente Artikel en alamaneg pe Os melhores artigos e portugaleg ??? Ar ger nevez implijet amañ zo diezhomm-kaer. Klaskomp bezañ komprenet gant an holl, da lavaret eo greomp gant brezhoneg an holl.--Llydawr 30 Gen 2006 da 17:27 (UTC)\nNe gave ket din e oa diaes ar ger-mañ da gompren. Unan eus dibarderioù ar brezhoneg eo bezañ gouest da sevel gerioù diouzh an ezhomm diwar elfennoù anavezet. Er pennad e ran ivez gant ar gerioù pennadoù a-feson pe dispar. Kavout a rae din ne oa ket fall ober gant ur ger un tamm uheloc'h e live. Graet em eus ur c'hinnig, mar ne blij ket ez eus tu da cheñch, ne vin ket chalet evit kelo-se. --Fulup 30 Gen 2006 da 18:21 (UTC)\nA-douez an holl ginnigoù a zo amañ eo pennadoù eus an dibab a glot ar gwellañ d'am soñj.--Yun 30 Gen 2006 da 19:35 (UTC)\nGerioù, hag arouezioù[kemmañ ar vammenn]\nN'em boa ket taolet evezh a-raok e oa bet kaoz eus anv ar bajenn, ha mat eo e oa bet kemmet gant furnezh. Mat e vije kemm an arouez kinniget ivez: ar steredennig a gaver er wikioù all zo tra-walc'h, n'eus ket ezhomm a vedalenn. A-hend-all e savan enep diverkañ linennoù (er bajenn-mañ evel er re all ), ne vern e pe zoare (diverkañ lipr pe barrennañ hep mui): lenn istor ar bajenn a zo gwir pep hini. Da vihanañ, ra vo goulennet ali an holl a-raok ober. Bianchi-Bihan 11 Kzu 2007 da 23:09 (UTC)\nMat e kavan e vije klasket lakaat reolennoù d'an doare ma vez roet "steredennoù" d'ar pennadoù (d'an nebeutañ 5 ali a-du, hep enebadur kreñv). Un evezhiadenn a rin (ha n'eo ket tamm ebet un ali a-enep pe a-du) : ar pennad kentañ zo bet meneget war ar bajenn (Lizherenneg arabek) a oa gwechall ur c'hinnig. Tremenet eo bremañ () e roll ar pennadoù eus an dibab, hep na vije bet tud o reiñ o alioù... Gwelloc'h e vije bet ober evel a ginniger bremañ ha gortoz kaout meur a ali, a-raok divizout lakaat anezhañ da bennad eus an dibab. --Llydawr 12 Kzu 2007 da 22:02 (UTC)\nDaou bloaz 'zo ez eo bet lakaet ar pennad-mañ "eus an dibab", ne ouian ket penaos (ne oan ket oberiant war wikipedia d'ar mare-se c'hoazh). Ar reolennoù na oa ket ar memes re moarvat... Ma gav dit n'eus ket ul live uhel a-walc'h gant ar pennad, e c'hellfez goulenn e vefe tennet ar mennad. Benoni (Kaozeadenn) 12 Kzu 2007 da 22:12 (UTC)\nIskis em boa kavet ivez, met n'em boa lavaret netra. Met pa welan en un tu e oa bet graet e miz Eost 2007 hag e konter dimp en tu all eo c'hoarvezet 2 vloaz zo, e karfen kompren penaos eo posubl. Bianchi-Bihan 13 Kzu 2007 da 08:48 (UTC)\nSellet ouzh istor Rummad:Pennadoù eus an dibab ha Lizherenneg arabek, ha ma z'out trubuilhet c'hoazh, goulenn muioc'h a ditouroù digant Fulup. Benoni (Kaozeadenn) 13 Kzu 2007 da 10:48 (UTC)\nEvel kalzik a dud all e ran ar c'hemm etre trubuilh ha c'hoant kompren.\nSetu pezh am boa kavet pa'm boa klasket neuze, hag welan c'hoazh: [].\nNeuze e komprenan n'eo ket daou vloaz zo, hag e kavan iskisoc'h c'hoazh e larfes ne ouifes ket penaos. Met sklaer a-walc'h eo din, ha n'em eus ket ezhomm displegadurioù all.\nImplijer:Bianchi-Bihan|Bianchi-Bihan]] 13 Kzu 2007 da 10:52 (UTC)\nMet biskoazh kemend-all, na yi ket skuizh morse klask reuz??? Sellet amañ : , ur furm eus ar bajenn eus ar 26 a viz Gwengolo 2005. Asantiñ a rin da zigarezioù. Benoni (Kaozeadenn) 13 Kzu 2007 da 11:11 (UTC)\nAesoc'h eo fuloriñ eget displegañ. Ha kalz aesoc'h komz eus reuz, tagadennoù, ha me oar-me petra c'hoazh, evit kaout digarez da serriñ kont ur c'henlabourer, eget reiñ un displegadur. Evit lakaat disfiz, n'eus ket gwelloc'h. Se zo kaoz n'eo ket ret krediñ eo ouzhit e ran goulennoù, tud all zo hag a oar kaozeal. Ha kazh skaotet a oar petra eo an dour bervet. Goude klask hiroc'h, hervez da alioù ken hegarat, em eus kavet e oa bet lakaet da bennad eus an dibab adalek an deiz kentañ. Ha klask a rin kompren ma-unan petra a oa c'hoarvezet e miz Kerzu 2006. Respont diezhomm. Bianchi-Bihan 13 Kzu 2007 da 11:53 (UTC)\nAdtapet diwar « https://br.wikipedia.org/w/index.php?title=Kaozeadenn_Wikipedia:Pennadoù_eus_an_dibab&oldid=267345 »\nKemmoù diwezhañ degaset d'ar bajenn-mañ d'an 15 Kzu 2007, da 16:30.


Steven, pe Stephen of Blois e saozneg (pe Estienne de Blois e galleg), ganet etre 1092 ha 1096, marvet e 1154, a voe kont Boulogne (a-berzh e wreg) ha roue Bro-Saoz eus 1135 betek 1154. Mab-bihan e oa da Gwilherm an Alouber.\nNe voe ket ur roue gwall ampart. Gwan e oa, ha ne gomze ket rust a-walc'h. E-kerzh e ren e voe brezel diabarzh gant e geniterv an Impalaerez Matilda. War e lerc'h e renas Herri II, mab da Vatilda ha kentañ roue anjevat.\nAdtapet diwar « https://br.wikipedia.org/w/index.php?title=Steven_(Bro-Saoz)&oldid=1636363 »


Pajenn:Fenelon - Digweziou Telemaq mab Ulyss.djvu/19 - Wikimammenn\nPajenn:Fenelon - Digweziou Telemaq mab Ulyss.djvu/19\nel léac’h-zé, péger braz bennag ma oa ar grouéz, eur fréscadurez déliciuz : chourennouïgou bian a rédé en eur c’heiza war prajou sqéduz a fleur, hag a ré lennou qér splann hac ar strinq : boqéjou diniver a ziwané er glazennou a oa en dro d’ar c’héo. Azé é caved eur c’hoat euz ar gwéz a zoug avalou aour, hag, é pép amzer, fleur euz ar c’houéz ar gwella ; ar c’hoat-zé a vané curuni ar prajou caer-zé, hag ar bodou a oa qer stanq né ellé qét saézennou an héol treuji ennan. Azé ne gléved német mouéz al labousset, trouz eur c’houéren, pini en em strinqé euz créac’h eur roc’h, a gouézé en eur éonenni, hag a rédé a dreuz d’ar prajou.\nKéo an douéez a oa war an dinaou eus eur ménez : alessé é wéled ar mor, a-wéachou héget gant diboell a énep ar c’herreq, war péré en em vruzuné en eur lénva, hag en eur sével hé goummou ével ménéziou. Euz eun tu all en em ziscouézé eur ster, é pini a oa calz a inizi bévennet a évlec’h hag a beupli, euz a béré ar pennou en em guzé en énv. Ar c’haniou aozet gant an énizi a vané c’hoari : ar ré-man a ruillé gant err, a ré-zé a ié sioul ha\nAdtapet diwar « https://br.wikisource.org/w/index.php?title=Pajenn:Fenelon_-_Digweziou_Telemaq_mab_Ulyss.djvu/19&oldid=116678 »\nKemmoù diwezhañ degaset d'ar bajenn-mañ d'an 30 Mez 2018, da 10:46.


Buhez ar Sent/1913/Andre - Wikimammenn\nBuhez ar Sent/1913/Andre\n◄ Saturnin Andre Tugdual ►\nAr zant-ma a ioa ginidik euz ar Galilee ha breur da zant Per. Beze oue da genta diskib da zant Iann-Vadezour ; mes, eunn devez, o veza klevet hema o lavaret enn eur ziskouez hor Zalver : « — Setu aze Oan Doue,» e kuiteaz anezhan dioc’htu evit heul Jezuz. Hor Zalver a c'houlennaz outhan : « — Petra glaskit? » « — Mestr, eme Andre, e pe leac’h emaoc’h o chom ? » « — Deuit, hag e velot, » eme Jezuz. Andre a ieaz, hag a dremenaz gant hor Zalver ann nemorant euz ann deiz-se, ha marteze zoken ann noz varlerc’h.\nGoudeze e kasaz ive he vreur Simon da gaout Jezuz. Ho daou e ouent test euz ar mirakl kenta a reaz hor Zalver enn eured Kana, petra bennag d’ann ampoent ne joment ket c’hoaz aketuz enn he goumpagnunez. Mont a reant ato da besketa ; rak pesketerien oant dre ho stad.\nHogen, eunn devez m’edont gant ho bag var mor Galilee pe lenn Jenezareth, Jezuz a erruaz da dremen ebiou, hag a lavaraz d’ezho : « — Deuit ganen-me, ha me a raio ac’hanhoc’h pesketerien tud. » Kerkent Per hag Andre a lezaz eno ho bag hag ho rouejou evit heul hor Zalver da vad, ha divar neuze n’her c’huitajont mui. N’euz fors da be leac'h ez ea, hi a iea ive, ha pa joazaz ann daouzek abostol, hi a oue choazet gant ar re genta.\nGoude m’oa pignet hor Zalver enn env ha diskennet ar Spered-Santel var ann Ebestel, Andre a brezegaz ann Aviel e kostez ar Sithii hag ann Thras, ha gounit a reaz da Zoue er broiou-ze eunn niver dreist kount a eneou. Ac'hano e teuaz da gear Patras er Gres, hag er gear-ma e lakeaz ive eur maread paianed da zigeri ho daoulagad da sklerijenn ar feiz.\nEvelato ne c’hellaz ket dont a benn euz ar gouarner Ejee. Hema a ioa eur paian aheurtet, hag a falvezaz d’ezhan, er c’hountrol, ober d’ann Abostol kinnig eur sakrifis d’ann doueou faoz. Mes Andre a respountaz ker buhan : « — Me, emezhan, a ginnig bemdez var ann aoter, d’ar guir Doue holl-c’halloudek n’euz ken Doue nemethan, n’e ket kig ha goad loened mud, mes ann Oan a zo ar zantelez dre natur, hag ann oan-ze, goude m’en deuz ar bobl fidel debret he gorf, a jom bepred enn he bez ha leun a vuez. »\nEjee a ieaz enn egar o klevet ar c’homzou-ma, hag a ordrenaz teuler Andre er prizoun. Antronoz her galvaz adarre dirazhan ; mes, o velet ne c'hellje biken he lakaat da adori ann idolou, e koundaonaz anezhan erfin da vervel var ar groaz. Eunn hevelep setans a gargaz a joa kaloun ann Abostol, ha p’edot oc’h he gas d’ar maro, e saludaz a-ziabell ar groaz a ioa savet evithan, enn eur lavaret a vouez huel: « — O kroaz dudiuz, o c’houi a zo deuet da veza eunn dra ker kaer abaoue m’eo bet staget ouzoc’h korf va Zalver ; o kroaz a ioa va zonj ennhoc’h keit all a zo, kroaz am euz kement karet ha klasket heb ehana ; setu c’houi eta prest d'am digemeret ! Hastit affo lamet ac’hanon euz a douez ann dud, ma’z inn da gaout va Mestr d’ar baradoz ! Hastit affo astenn d’inn ho tivreac’h, ma’z inn divar ann divreac’h-se etre divreac’h ann hini en deuz va frenet dreizhoc’h-hu ! »\nAndre a ioa bet dija skourjezet betek ar goad, hag abalamour da ze ar gouarner a lavaraz he staga ouz ar groaz var bouez kerdinn : aoun en doa na varvche re vuhan ma vije staget gant tachou. Ann abostol kalounek a jomaz eta daou zevez c’hoaz beo, hag epad ann amzer-ze e prezege heb ehana divar he groaz evel divar eur gador zakr. Abarz ar fin goulskoulde, e laoskaz he huanad diveza, hag he ene, dispartiet diouz he gorf, a oue douget d’ann env enn eur c’harr tan. He relegou a oue kaset divezatoc’h da gear Amalfi, e rouantelez Napl, hag he groaz a virer enn Abati sant Viktor, e Marseill.\nAr groaz a zo dous ha dudiuz evit guir ziskibien Jezuz-Krist. Ne dleer ket eta beza souezet mar o deuz ar Zent karet kement ar groaz. Tud ar bed ne goumprenont ket ann dra-ze abalamour n’o deuz biskoaz tanveat ar joa a skuill hor Zalver e kaloun ar re a heul anezhan betek menez Kalvar. Mes grit ann ese, hag e velot pegen euruz eo ann hini a gerz varlerc’h Jezuz dre hent ar groaz. Goude beza bet eunn tanva hebken euz ann dousder hag al laouenedigez dudiuz-ze, n’o pezo ken c’hoant nemed da dostaat bepred muioc’h mui ouz ho Salver enn he Basion.\nAdtapet diwar « https://br.wikisource.org/w/index.php?title=Buhez_ar_Sent/1913/Andre&oldid=33827 »\nKemmoù diwezhañ degaset d'ar bajenn-mañ d'an 26 C'hwe 2012, da 12:36.


Journal de Renaud Camus, jeudi 4 janvier 2018\ncréée le vendredi 5 janvier 2018, 11 h 31\nmodifiée le dimanche 7 janvier 2018, 0 h 07Plieux, jeudi 4 janvier 2018, minuit & demi. Nous avons appris ce matin, à la radio, et pour notre totale stupéfaction, la mort de ~~~~~ ~~~~~~~~~~~~-~~~~~~~~, ~~~~~~-~~~~~, ~~ ~~~~~~~~~-~~~~~~~ ~~~~. ~~~ ~~ ~~~~~~ ~~~~~~~~~ ~~~~~~~~~~~, ~~~~ ~~~ ~~~~~~, pour découvrir qu’il ~~~~~~ ~~~~~ ~~~~~ ~~~ ~~~~~~~~~ ~~~ ~~~~~~~~, ~~ ~~~~~~-~~~~~~~~, ~~~~ ~~~~~~~~~ — ~~~~~~~ ~~’~~~~~~~ ~~~’~~~ ~~~~~~~ ~~ ~~~~~~ ~~~~ ~~~~~~~~~~ ~~~ ~~~~~~~~ ~~ ~~~~~~-~~~~~~~~ ; ~~~ ~~’~~~~~~~ (~~~ peu) du goût ~~~ ~~~~ ~~~~~~~~ ~~~~~~~~~ ~~~~~ ~~~~ ~~~~~~~~~~~~ ~~~ ~~~ ~~~~~~~~~~~, ~~~ ~~~~~ “~~~~ ~~~~~~” ~~~~ ~~~~~~~~~ : ~~~~~~~ ~~~~~~~ ~~~~~~~~ ~~~~~ ~~~~ ~~~~ ~~~ ~~~~~ ~~~~ Saintes.\nEmmelene Landon était aux ~~~~~~ ~~~ ~~~~~, ~~~~~ ~~’~~~~~~~~~. ~~~~~ ~~ ~~ ~~~~ ~~~~~~~~. ~~~ ~~’~~ ~~~~~~~~~~~~ ~~~~~ ~~~ ~~~~~~~~ ~~~ ~~~ ~~~~~~~~~~~. « ~~~~ ~~~~~~ ~~~ ~~~~~ ~~~~ ~~~ ~~~~~~~ ».\nIl doit y ~~~~~~ ~~~~~ ~~~ ~~~~ ~~~~ ~~~~ ~~~~~ ~~~ ~~~~~ ~~~~~~~ ~~~~, ~~~~~ ~~~ ~~~~ ; ~~~ ~~~~ ~~~~~~ ~~~~ ~~~~~ ~~~ ~~~~~ ~~~~~~~ ~~~~~~. ~~~~~ ~~’~~~~~~~ ~~~~~~~ ~~~~~~~~ un mot plus ~~~~~ ~~~~ ~~’~~~~~~ — ~~~~~~ ~~~~~~~~ ~~~~~~~~~~ ~~~~~~~~ ~~~~ ~~~~ ~~~~~~~~~~ d’Éloge ~~~ paraître, ~~~ ~~~ ~~~~~~~~~ —, ~~~~~ ~~~ ~~~~ ~~~ ~~~~~~~~ ~~~ ~~~~~~~~~~ ~~~~~~~~~~~~~ ~~ la presse, d’une ~~~~~~~ ~~~~~~~~~ ~~ ~~~~ ~~~~~~~.\nSa ~~~~~ ~~ ~~~~~ ~~~ ~~~~~~ ~~~~~, ~~~~~~ ~~~ ~~~~~~~~. ~~~~~~~ ~~~~~~~~ ~~ ~~~~~ ~~~~~ ~~~~ ~~~~~~~~~ ~~~~~~~~~ ~~ ~~~~ ~~~~~~, ~~ ~~~~~. Tous les écrivains ~~~’~~~ ~~ ~~~~~~~~ ~~~~~ ~~~~~~~ ~~~ ~~~~~~~~~, ~~~~~ ~~’~~~~ ~~ ~~~~ ~~~ ~~~~~~~~~~~ ~~~~ ~~~~ ~~~~, ~~~~~ ~~~~~~~~ — ~~~ ~~~~~ ~~~~~~~~~ ~~’~~~~~~~ ~~~~~ ~~~ ~~ ~~~~~~ le plus grand ~~~~~~~ ~~~ ~~~~~~~, ~~~~~~~~~~~~~ : ~~~~ ~~~~~~~~~~~~, ~~~~~ ~~~~~~~~ ~~~~~ ~~~~ ~~~~~~~~ ~~~~~~ ~~~~~ ~~~~ ~~~~~ ~~~~~~~~~~~ ~~~~ ~~~~ ~~~~~~, ~~~~~ ~~~ ~~~~~~~~~~~ “~~~~~~~”, ~~~’~~~ ~~~~~~~~~~ ~~~~~~ ~~~~~ avions trente ans. ~~’~~~ ~~’~~~~~~~~~~~ ~~~~~~~~~, ~~~~ ~~~~~~~~~~~~ ~~~~~~~~~~~~, ~~’~~~~~ ~~~ ~~~~ ~~~~~~~~~~~~ ~~~’~~~ ~~~~~~~~~ ~~~~ ~~~~~~~~~~~~~~ ~~~~~~ ~~~~ ~~~~~~~~ ~~~~~~ ~~~ ~~~~~~~, ~~~~~ ~~’~~~~~~~~~~ ~~~ ~~~~~~~~ ~~~ ~~’~~~~~~ ~~~~~~. Dans Le Détroit ~~~ Behring, ~~~ ~~~~~~ ~~~ ~~~~ ~~~~ ~~~ ~~~~~~~~, ~~~~~~~~~ ~~~~~~~~ ~~~~~~~~ ~~~~~~~~ ~~’~~~~~~~~ “~~~~~~~~ (~~~~~~~~ ~~~)” ~~~~ ~~~~~ ~~~~~~~~~~~~~~~~~ ~~~~~~~~, ~~~~~ ~~’~~~~~~~~~~~~~ ~~~~~~~~~~~, ~~~~~~ ~~~ ~~~~~~~~~ de Beria, et ~~~ ~~~~~~~~ ~~~~~~~~~~ ~~~ ~~’~~~~~~~~ ~~~ concernant.\nAvec ~~~ ~~~~~~~~ ~~~~ ~~~ ~~~~~~~~ ~~~~ ~~~ ~~~~~~~, ~~~~~~ ~~~~~~~~~~~ ~~~~~~ ~~~~~~~~~~, ~~~~ ~~~~~~~~~ (~~~ ~~~ ~~~ ~~~~~ ~~~~~~~~~~~, ~~~~~ que je peux lire) :\n« ~~~~~ ~~~~~~~~~~~~-~~~~~~~~ ~~’~~ ~~~~ ~~~~~~~~ ; ~~~ ~~~~ ~~~~~. ~~~ ~~~~~ ~~~~ ~~ ~~~~~~~~, ~~’~~~~ ~~~~~~~ ~~~~~~ ; ~~~ ~~~ ~~~~ ~~~~~~~. »\nEn ~~~~~~, ~~~ ~~~~~ un e dans La Disparition, ~~~~~ ~~~~~~~~ ~~’~~~~~~~ ~~~ ~~~~~ ~~~~~~~~ ~~~~~ ~~~~~~~~’~~~~, ~~~~~~~~ ~~~~~~. ~~~~~ ~~’~~~~ ~~~~ ~~~~ ~~~ ~~~~~~~~~~~~, ~~’~~~~ ~~~ damnatio memoriæ. ~~~~~~~~~ ~~~~~~~ ~~~~~~ ~~~~~~~ ceci :\n« Avant de créer ~~.~~.~~, ~~~~~ ~~~~~~~~~~~~-~~~~~~~~, ~~~~~~~~~ ~~~~~ ~~~~~~~ ~~~~~~ ~~~~~ ~~~ ~~~~~~~~~~~ ~~~’~~~ ~~~~~~~~ ~~~~~ ~~~~~~~~~~~ »,\nson ~~~~~~ ~~~~ ~~~~~~~~, ~~~~ ~~~~~~~~ ~~~~~, ~~~ ~~’~~~~~~~~~~~~~~ suivant :\n« ~~~ ~~~~~~~~ ~~~ ce media est ~~~~~~~~~~~~ ~~’~~~~~ ~~~~~~~~~. ~~~~ ~~~~~~~~~~~ ~~~~~~~ ~~~~~ ~~~~~~~~~~~ ~~~~~ ~~~~~ ~~~~~~~~ ~~~~~~~’~~~ ~~~~~~ ~~~~~ ~~~~~ ~~~~~~~~~. »\nJe ~~~~~ ~~~~~~ ~~~~~~~~ ~~~~~~~~~~~, ~~ ~~~ ~~~~~~~ ~~~~~~~~, ~~~ ~~~’~~~ en est des “~~~~~~~~~~~~~”, ~~~~~ ~~~~~~ ~~~~~ : ~~~ “~~~~~” ~~~~ ~~~~~ ~~~~~~~ ~~~~ ~~~~~~~~~ ~~~~ ~~~~~~, ~~~~ ~~~~~~~~~~ ~~~~ ~~~ ~~~~~~ ~~~~ “fake news”, ~~~~~ ~~~~~~~~~~ ~~~~ ~~~~~~-~~~ ~~~~ le chef de ~~’~~~~~ (~~~ ~~~~~ ~~~~~~~…), ~~~~~ ~~~~~ ~~~~~~~ ~~ ~~~~~~ ~~’~~~~~~~~~~ — ~~~ ~~~’~~~~ ~~~ ~~~~~~~~~~~~ ~~~~ n’existe pas (~~~ ~~~~~ ~~~~ ~~~~~~~~~~ ~~’~~~~ ~~~ ~~~~~ civile).\nCela ~~~~ j’adore le concept ~~~ “~~~~~~~~~~~~ ~~’~~~~~ ~~~~~~~~~” — ~~~ ~~~ ~~~~ ~~~~~~~~~~ ~~~~~, ~~ ~~~~ ~~~~~~~…\nvoir l’entrée du jeudi 4 janvier 2018 et ses 2 images dans Le Jour ni l’Heure


Banniel ar Pawnees\nAr Pawnees zo ur meuriad amerindian eus Amerika an Norzh a vev en Oklahoma pergen.\n1 Hanezadur berr\n2 Penaos e vevent ?\n3 Ar gedvuhez\n5 Ur bobl vrezelour\nHanezadur berr[kemmañ | kemmañ ar vammenn]\nAr Pawnees a gomz ar yezh kaddoanek evel ar Caddos, ar Wichitas o vevañ e Louiziana, en Texas hag en Arkansas, hag an Arikaras a vev e Dakota an Norzh. Bet int d’en em zispartiañ gant o c’herent eus ar Su er XVvet kantved evit mont davit ar C’hansas. Eno o deus kejet gant an ergerzhourien eus Bro-Spagn Francisco de Coronado (1541) ha Juan de Onate (1601). Er XVIIvet kantved o deus ar Pawnees en em rannet e daou strollad. Er Su e vev ar Black Pawnees, ar Grand Pawnees, ar Republican Pawnees hag an Tapage Pawnees a-hed ar stêr Arkansas. Aet eo ar Skidis etrezek ar c’hostez norzh eus ar stêr Platte, a-hed stêr al Loup. Alies e vezont anvet ar Pawnees Loups. Daoust d’an aberzhioù o deus graet ar Pawnees hag o mignoniezh gant ar re wenn, ar Stadoù-Unanet o deus o rediet e 1876 da vont kuit eus tachennoù an Nebraska ha da vont d’en em staliañ en tachennoù Indian, war zigarez o skoazellañ e-keñver tagadennoù al Lakotas. Chom a ra tamm-pe-damm 2000 Pawnees en Oklahoma hiziv an deiz. Bep hañv e vez graet ganto ur gouel ma kanont ha dañsont evel gwechall. E 1780 e oa bet kontet 10,000 a Pawnee. E-pad ar bloavezhioù 1840, goude digoradur an houarnhentoù, ar c’hleñvedoù degaset gant ar re wenn (ar vrec’h, ar grip, etc…), an alkool hag ar brezelioù gant ar meuriadoù all en deus lakaet pobl ar Pawnee da zigreskiñ da 4,500 a dud. Levezon ar re wenn a lakaas ar Pawnee da goll o c’hustumoù hag o lidoù relijiel.\nPenaos e vevent ?[kemmañ | kemmañ ar vammenn]\nAr Pawnees a veve e rannvro ar stêr Platte en Nebraska e deroù ar XVIvet kantved. Pawnee zo « pariki » en Indian hag a dalvez « karn » en abeg d’o c’hizenn vlev o doa war o c’hlopennoù.\nAr gedvuhez[kemmañ | kemmañ ar vammenn]\nKenaozet e oa ar meuriadoù e pevar strollad : ar Kitkehahkis, ar Chauis, ar Pitahauerats hag ar Skidis. Pep strollad oa rannet e meur a c’hêriadenn. E-barzh lochennoù goloet gant pri e vevent. An tipioù a dalveze e-pad ar jiboez ejened-moueek.\nAr baotred a gemere perzh en eostoù met mont a raent dreist-holl da jiboesaat ar bualed, an elaned, ar c’hizier-koad hag ar yer. Er penn-kentañ e veze chaseet gant chas ha da heul e krogjont da hemolc’hiñ gant kezeg, ar pezh a yae kalz buanoc’h. Aesoc’h e oa neuze treuzdougen al loened lazhet. Chaseourien varrek e oa ar Pawnees. Ampart-tre e oant gant ar gwaregoù. A-raok ma errufe ar re wenn e veze graet o ostilhoù ganto. Boulc’hañ a raent ar sileks betek ober ur veg ha lakaet e veze war biroù ha koafioù. Ober a raent ivez morzholioù ha heskennoù gant mein.\nMaïz, koulourdrennoù ha favennoù-glas a blantent. D’ar merc’hed e oa tonket al labour-se. Kemer a raent perzh ivez er c’henwerzh hag el lidoù graet evit ar c’henderc’h boued, puilhder an eostoù hag ar jiboez ejened-moueek. Poderezh a veze graet ivez gant ar Pawnees. Holl vugale ar meuriad oa breur pe c’hoar ha da bep den gour e oa d’ o evezhiañ ha da zeskiñ dezho an doujañs ha kustumoù ar meuriad. Gant ar bried e vevent rak meur a wreg en doa an tad.\nMeur a wreg o doa ar baotred. Kefridi ar vuhez oa gant ar maouezed. Dougen a raent o bugale e-barzh un doare « dougen-babig » staget ouzh o c’hein. Graet e vezent gant plankennoù koad ledanoc’h en nec’h anezho. Steredenn an norzh hag an heol oa livet warno. Goloet e veze gant kroc’henn ar c’hizier gouez a oa arouez an oabl steredennus. Ober a rae ar plankenn ur waregenn a-us da benn ar bugel. War al lodenn-se e oa livet ur ganevedenn. Skoazellet e oa ar wazed gant o gwragez evit dougen o fakadoù louzeier. Pep kêriadenn o doa pakadoù louzeier ganto.\nAn dud pouezusañ er gumuniezh Pawnee oa ar mestr hag ar beleg. Ur renk dibarek o doa er gevredigezh. Galloudoù dibar en doa ar chaman ha gallout a rae pareañ an dud klañv, chaseal an enebourien hag an naonegezhioù. Ar veleien-se a anaveze al lidoù hag an dañsoù sakr.\nKravez[kemmañ | kemmañ ar vammenn]\nDiazezet e oa o c’hredennoù war ar stered, a oa o doueed. Implijout a raent ivez ar steredoniezh en o oberezhioù boutin. Ar stered a ziskoueze dezho pa oa ret plantañ maïz da skouer. An doue pouezusañ evito oa Tirawahat. Eñ en doa galloud an hollved hag a oa mammenn pep tra. An doue-se en doa krouet an hollved hag eñ a roe urzhioù d’an doueed all. Un toullad lidoù relijiel graet en e enor a amplege a-wechoù aberzhioù tud.\nUr bobl vrezelour[kemmañ | kemmañ ar vammenn]\nAr Pawnees o doa kevredigezhioù brezelour ha milourel ivez. Pa veze douget ur roched graet gant kroc’henn e oa sin ur staelat desavet. Ar meuriadoù a vrezelie an darn vrasañ eus an amzer ganto oa an Arapaho, ar gComanched, ar gKiowa, ar Sioux, ar Cheyenne hag ar Shoshoned. Dre vras e oa an holl meuriadoù eus ar plaenennoù o vrezeliñ a-enep ar Pawnees. Ar brezelioù-se oa liammet ar peurliesañ gant al laeradennoù kezeg.\nNebeut a baotred o doa rochedoù graet gant kroc’henn. Ar rochedoù graet evit al lidoù o doa bandennoù leun a zrein heureuchin-reunek pe berlezennoù. Pa oa livet o daouarn e oa evit diskouez e oa bet brezelet gant un enebour korf ouzh korf. E-pad ar goañv e veze lakaet gant ar baotred mokasinoù graet gant kroc’henn elaned ha bualed. Pa veze tommoc’h an amzer e veze lakaet ganto danvez mell-kein. Lakaat a raent daou c’houriz, unan evit derc’hel ar bragoù hag unan all evit stagañ o c’hontili, ha diwezhatoc’h o fistolennoù. Ar merc’hed a lakae brozhioù ha mokasinoù graet gant kroc’henn dourgi pe bual. E-pad ar goañv e lakaent gamachoù ouzhpenn nemetken. Ar baotred hag ar merc’hed o doa holl o divskouarn toullet rak ar bravigoù a blije dezho.\nAdtapet diwar « https://br.wikipedia.org/w/index.php?title=Pawnee&oldid=1874530 »\nKemmoù diwezhañ degaset d'ar bajenn-mañ d'an 10 Mae 2020, da 13:31.


Violette Le Chévert, 22 vloaz, he doa tapet arnodennoù kevredad broadel ar football e miz Gwengolo tremenet. Mod-se eo deuet da vezañ tredeogez war vord an dachenn gant ar c'hoarierien a-vicher. Ha fellout a rafe dezhi mont pelloc'h c'hoazh.\nViolette Le Chévert, tredeogez (an hini a-gleiz), e-kerzh ur c'hrogad Bourdel ouzh Fleury. - Nelson Fatagraf\nTredeogez e rummadoù rannvroel e Breizh e oa Violette Le Chévert betek miz Gwengolo 2020. Cheñchet ez eus ur bern traoù ganti er c'houlzad-mañ, goude bezañ bet tapet an aotre da dredeogiñ e rummad uhelañ bro Frañs ar merc'hed da lavaret eo gant skipialhioù evel Lyon, Pariz pe Gwengamp. Mont a ra a-gleiz hag a-zehoù er vro a-bezh bremañ, ha muioc'h a wask a zo warni. Ouzhpenn da-se e vez skignet ar c'hrogadoù-se war ar skinwell. Met ar gwashañ n'eo ket e-pad ar c'hrogadoù emezi.\nDisheñvel eo ar gwask gant tud a-vicher", eme Violette\n"E-pad ar c'hrogad omp e-barzh hor c'hrogad, neuze n'hon eus ket amzer da soñjal en traoù all. Met a-raok eo ret prientiñ kalz a draoù. Bez 'zo ar mediaoù ivez, ar skinwell. Goude e vez ankouaet anezho, ne vez ket merzhet anezho ken. Met ya, disheñvel eo ar gwask gant tud a-vicher" a gont Violette, ganet e Brest, o chom e Pempoul bremañ hag oc'h ober studioù war ar sport e Roazhon. War an dachennoù gant c'hoarieren a-vicher e vez tost bep dibenn sizhun bremañ, o skoazell an tredeogez a zo e kreiz ar jeu.\nGant ar pal labourat gant sportourien a-vicher en dazont\nPlijout a ra kalz dezhi al labour-mañ hag e fellfe dezhi klask mont pelloc'h c'hoazh : gallout a rafe bezañ evit matchoù etrebroadel da skouer, pe evit Lig ar gampioned, kip Europa football zoken.\nE eil vloavezh studioù war ar sport e Roazhon emañ Violette evit poent, ha gant ar soñj labourat gant sportourien a-vicher en dazont. O vezañ tredeogez mod-se e tesk ur bern traoù a-benn bouetañ he raktres micherel.\nSelaouit Violette Le Chévert, tredeogez e rummad kentañ melldroad bro Frañs ar merc'hed


Doare ober ann Amann mad - Wikimammenn\nDoare ober ann Amann mad\nDisanv (Th. de Pompery)\nJ.-P. Gadreau, 1872 (pp. 58-59).\n◄ Prezegenn, pe Sarmon Person Plou… Doare ober ann Amann mad Boed Chatal evit ar goanv ►\nGwerza a reer breman ann amann da vont e-meaz ar vro, ha beteg er broiou pella. Talvezoud a ra kals muioc’h a-baoue ma zo kement a glask war-n-han : ha koulzgoude talvezoud a rafe muioc’h c’hoaz, mar oufemp hen ober gant muioc’h a ewez hag a skiant. Na ouzomp ket, en Breiz-Izel, kemprenn ha disvlevi ann amann evel ma reer el lec’h-all, ispisial en Normandi hag en enezenn Irland, pehini a zo kichenn hag indann Bro-Saoz. Amann ann Irland, hep beza dre natur gwelloc’h eget hini Breiz-Izel, a zo gwelloc’h brudet, abalamour d’ann doare ho d-eûz tud er vro-se d’hen ober, d’hen kemprenn ha d’hen dileaza : talvezoud a ra ive, dre se, dek ha pemzek gwennek dre livr war hon hini. En Breiz-Izel, ann amann a deu da veza krenv, hag a kemer c’houez-fall en bêr-amzer. Na veskomp ket ar ribot alies a-walch, implijout a reomp dien pe tro koz, ha goude ma ve deut an amann, na ve, koulz ê laret, dileazet tamm ; al leaz chomet en-han a lake anezhan, buhan, da gemer c’houez krenv ha blaz fall.\nAnn dien na ro amann mad nemet pa ve dalc’het neubeud er pod. En hanv, ha pa ve tomder braz, e tlefac’h meska ar ribot bep eil devez, rag ann dien na hell ket em virout hirroc’h, hep trenka. Er goanv zoken ez eo a-walc’h hen derc’hel tri de bars ober ann amann. Mar ve re-ien ann dien, e viot pelloc’h o veska, ha pa ve pell-amzer o tont, na ve ket kouls ann amann. Evit kaout un domder a zoare, e renket, en amzer ar ienien , gwelc’hi ar ribot gant dour tomm hag hen souba (tremper) en ur varaz lec’h a vezo ivez dour klouar ; en hanv, en eneb, a renket gwelc’hi ar ribot hag hen souba. en dour ien. Ar ribot a renk c’hoaz bea dalc’het neat ha kempenn, ispisial pa ve en koad, hag ez int holl peurvuia.\nArabad eo meska re-vuhan, na re-goustadig : pa reer re-vuhan, ann aman a goll he vlaz hag he c’houez-vad ; a reer re-goustadig, e ve pelloc’h o tont, ha na ve ket koulz gret. Ur wez deut ann amnann, tennet al leaz euz ar ribot, tolit dour ien ebars , ha meskit c’hoaz un neubeud bennag, ha chenchit dour diou pe der gwez. Er giz-se, an amann a vezo dileazet mad. Dastumit anezhan hag hen lakit en un hanaf pe ur skudel goat, pehini a vezo neteat ha glebiet a-raok, gant dour feunteun. Gwaskit ha mêrit ann amann er skudel-se, evit tenna ann dour anezhan piz. Goude-se, n’oc’h ken da ober nemet hen astum en un tamm, evit kas d’ar marc’had.\nAdtapet diwar « https://br.wikisource.org/w/index.php?title=Doare_ober_ann_Amann_mad&oldid=74142 »\nKemmoù diwezhañ degaset d'ar bajenn-mañ d'an 6 Gwe 2015, da 18:41.


Gruffydd Robert - Wikipedia\nGruffydd Robert (war-dro 1527 – 1598) a oa ur beleg katolik kembreat hag a savas ur yezhadur eus ar c'hembraeg, e kembraeg, pa oa en harlu e Milano.\nGenidik e oa eus hanternoz Kembre, ne ouzer ket pelec'h resis. Studioù a reas en Oxford, e skolaj Christ Church. E 1558 e voe anvet da arc'hdiagon en Enez Mon. D'ar mare-se e varvas Mari Iañ Bro-Saoz. Pignat a reas Elisabeth war an tron ha lakaet e voe ar brotestantiezh da dalvezout e Kembre hag e Bro-Saoz. Koulskoude e chomas stag kalz tud e Kembre ouzh ar feiz katolik, ha Gruffydd Robert a oa unan anezho.\nAsambles gant ur beleg katolik all, Morys Clynnog, ez eas Gruffydd Robert da zouar-bras Europa. Goude beajiñ e Bro-C'hall hag en Alamagn en em gavjont e Roma, e miz Genver 1564. Eno e voe chapalan en Ospital Saoz.\nE 1567, pa voe embannet al lodenn gentañ eus e yezhadur, e oa Gruffydd e Milano, ma oa kofesour an arc'heskob Carlo Borromeo. Chaloni e oa ivez en iliz-veur Milano. Tost da ugent vloaz e chomas e servij Carlo Borromeo hag an arc'heskibien a voe war e lerc'h Gaspare Visconti ha Federico Borromeo. E 1582 e c'houlennas paouez da brezeg. Met kenderc'hel a reas evel chaloni betek ma voe paeet ul leve dezhañ e 1594. mont e retred. Hervez ar pezh a lenner el Libro dei Morti er bloavezh 1598, e c'houzañvas e-pad pell, a-raok mervel d'ar 15 a viz Mae eus ar bloavezh-se.\nEmbannet e voe al lodenn gentañ eus e yezhadur gant an titl Dosbarth Byrr ar y rhann gyntaf i ramadeg Gymraeg d'ar 1añ a viz Meurzh (deiz Gouel Sant Dewi) 1567 e Milano. An eil lodenn a voe embannet e 1584 pe 1585. Goude marv Carlo Borromeo e miz Du 1584, e seblant Gruffydd bezañ bet muioc'h a amzer da labourat war e yezhadur. Embannet e voe an deirvet hag ar bedervet lodenn a-raok 1598. An div lodenn gentañ zo kinniget e-giz un diviz en ur winieg etre daou vignon, Gr. (da lavaret eo Gruffydd) ha Mo. (da lavaret eo Morys Clynnog). En div lodenn all n'eo ket kinniget an traoù er stumm-se, abalamour marteze ma oa marvet Clynnog e 1581. Lodennoù all, berroc'h, a voe ivez, er bemvet lodenn e kaver un dastumad barzhonegoù kembraek, hag er c'hwec'hvet un droidigezh eus Cato Maior de Senectute gant Cicero (ha ne voe ket embannet penn-da-benn).\nGant Gruffydd Robert ivez e voe embannet an Athravaeth Gristnogavl, un droidigezh gant Morys Clynnog eus ul levr katekiz gant ar Jezuist Diego de Ledesma. Al levr-se eo an hini kentañ a voe troet diwar an italianeg e kembraeg.\nT. Gwynfor Griffith, Italian Humanism and Welsh Prose in Yorkshire Celtic Studies (vol. vi, 1953–58).\nD. Rhys Phillips, Dr. Griffith Robert, Canon of Milan (1922).\nM. Paul Bryant-Quinn, Dyddiadau a Chefndir Gruffydd Robert, Milan, The Welsh History Review / Cylchgrawn Hanes Cymru 29 (4), Rhagfyr 2019.\nG. J. Williams (ed.), Gramadeg Gruffydd Robert (University of Wales Press, Kerdiz, 1939). Un adembannadur eus yezhadur Gruffydd Robert, gant un pennad-digeriñ gant Griffith John Williams.\n↑ Williams, GJ. Gramadeg Cymraeg Gruffydd Robert.\nAdtapet diwar « https://br.wikipedia.org/w/index.php?title=Gruffydd_Robert&oldid=1873710 »\nGanedigezhioù ar bloavezhioù 1520\nBeleien gatolik Kembre\nKemmoù diwezhañ degaset d'ar bajenn-mañ d'an 4 Mae 2020, da 16:38.


XIIIvet kantved - Wikipedia\n(Adkaset eus 13vet kantved)\n../.. | XIvet kantved | XIIvet kantved | XIIIvet kantved | XIVvet kantved | XVvet kantved | ../..\nBloavezhioù 1200 | Bloavezhioù 1210 | Bloavezhioù 1220 | Bloavezhioù 1230 | Bloavezhioù 1240\nBloavezhioù 1250 | Bloavezhioù 1260 | Bloavezhioù 1270 | Bloavezhioù 1280 | Bloavezhioù 1290\nD'ar 1añ Genver 1201 e krog an XIIIvet kantved hag echuiñ a ra d'an 31 Kerzu 1300.\nDindan ren Genghis Khan eo bet krouet gant ar Vongoled an impalaeriezh vrasañ bet savet biskoazh. Mistri int bet war an darn vrasañ eus Azia. Dont a rejont a-benn da vezañ trec'h evit un darn vat abalamour d'o gwaregerien war varc'h\n2 Arz & sevenadur\n3 Armerzh & kevredigezh\n4 Tud dibar\nBarrad skornel berr testeniekaet en Alpoù dre taouarc'heg skorneg Fernau (Tirol), etre 1200 (marteze 1150) ha 1300 (marteze 1350).\nEn em staliañ a ra ar chorfa Alawit (diskennidi Ali, mab-kaer Muhammad), en oaziz Tafilalet e su Maroko.\nAstenn a ra rouantelezh Kanem (Tchad) he beli betek Fezzan.\nE Dahomey, war-dro an XIIvet hag an XIIIvet kantved e vev Adjaed war glanoù ar Mono, etre Tado hag Athieme. Diwezhatoc'h, e tilec'h ul lodenn eus ar meuriad-se war un tiriad nes evit diazezañ kêr Allada (Ardra pe Ardes). Goude un drailh evit ar galloud e vez krouet gant lod eus Adjaed Allada ur meuriad all e trowardroioù Abomey. Nebeut goude e vez dilezet Allada gant ur bagad Adjaed all evit krouiñ rouantelezh Djakin (pe Porto-Novo) war an aod\nIslamekaet e vez an Haousaed gant enbroidi deuet eus Mali.\nKregiñ a ra pastored tutsi d'en em staliañ e reter Rwanda, e-tro an XIIIvet pe ar XIVvet kantved, el lec'h m'emañ diazezet c'hoazh labourerien-douar hutu ha chaseourien pigme Toua. E-kerzh ar c'hantvedoù da-heul e teujont a-benn d'ober o renkoù e-keñver an Hutued en ur feurmiñ dezho darn eus o chatal gant doareoù a lakaio an Hutued da dreiñ da served.\nBog kontouer pers Kiloa hag inizi Komorez\nEn em staliañ a ra pobladoù bantou en Angola a-vremañ. Dilec'hiañ a reont, evit darn, ar pobloù engenidik khoisa.\nDerc'hel a ra Indoneziz niverus d'en em staliañ war aod reter Madagaskar betek an XIIIvet kantved. Diouzh tu aod ar c'hornôg e kendalc'h ivez treuztiriadegoù an Afrikaned en hevelep doare. Gwelet Istor pobladur Madagaskar\nEn he barr emañ sevenadur an Anasazied, deuet eus an norzh en hollad Pueblo ar c'hornôg (1200-1400). Savet e vez mogerioù pri uhel evit difenn ar c'hêriadennoù diouzh ar breizherien a bep seurt, marteze meuriadoù kantreerien Apach.\nAnvet eo Genghis Khan, Temujin eus e anv ganedigezh, "Khan ar C'haned" gant ar meuriadoù mongol.\nAloubet eo an darn vrasañ eus Azia ha reter Europa gant ar Vongoled dindan ren Genghis Khan. Mare an Impalaeriezh Vongol eo.\nDiazezañ a ra ar C'han Ogedei un dierniezh e Sina. Pennoù mongol zo a zilez ar voudaegezh Tatrik evit degemer an Islam.\nE Kambodja e vez erlec'hiet ar Voudaegezh mod Mahayana gant doare an Theravada.\nDiazezet eo rouantelezh Thai Sukhothai gant ar voudaegezh Theravada da relijion Stad. Diwezhatoc'h er c'hantved e vo sujet ul lodenn vat eus Stadoù Thailand, Laos, Myanmar, ha Malaysia hiziv an deiz.\nRen Angrok, roue damvojennel Singosari (Java). Kontet eo e droioù er Pararaton pe levr ar rouaned. Mab ur c'houer anezhañ e c'hall bezañ gwelet evel arouez an ersav Javanat a-enep da levezon India. Dont a ra er galloud goude bezañ lazhet ar roue Kadiri; dimeziñ a raio gant e intañvez.\nSkoulmañ a ra shogun Japan darempredoù gant Ainoued enez Yeso (Hokkaido). Aozet dre vagadoù tud, ez eus gant an Ainoued ur sevenadur dezho o-unan a vez eztaolet dre ar Yukar, anezhañ barzhoneg danevellek ar vroad.\nStrollañ a ra an istorour Pers Rashid al-Din unnek testenn voudaat bet troet en arabeg.\nPempvet, c'hwec'hvet, seizhet hag eizhvet kroaziadeg rouantelezhioù kornôg Europa a-enep d'an Islam\n1204 : Lakaet an arigrap war Kergustentin vuzantat gant ar IVre kroaziadeg; krouet eo an Impalaeriezh Latin.\n1209-1229 : Kroaziadeg an Albiziz, aloubet eo Okitania gant baroned Bro-C'hall. Unan eus ar c'hroaziadegoù hag eus an Inkizadurioù kentañ a vo kaset da benn gant ar Gatoliked eo. Harpet e voe en deroù gant ar Pab evit lakaat un termen d'an disivoud katar.\n1212 : Da-heul Emgann Las Navas de Tolosa ha faezhidigezh armeoù ar Vaoured e Spagn e krog argerzh ur Reconquista kristen prim eus hanterenn su al ledenez Iberek.\nDa get ez a Stad Bulgar an Utiguried war ar Volga.\nRediet eo ar roue Yann a Vro-Saoz da sinañ ar Magna Carta e Runnymede\nDiskar tierniezh Hohenstaufened an Impalaerien santel roman ha german\nEn em gavout a ra Marco Polo hag e familh e Sina\nMestr eo Jakez Iañ Aragon war an Inizi Balearez ha Valencia.\nKrouet eo ar skolioù-meur kentañ.\nLeuskel a ra Norvegia Enez-Vanav gant Skos.\nSinañ a ra Andrev II Hungaria ar vuilh aour a gadarna gwirioù an noblañs hungarat.\nSevel a ra an Inkaed Templ Koricancha en o c'hêr-benn Cuzco (Perou).\nSoraboù a reer eus an testennoù koshañ bet skrivet e Madagaskar. E Malgacheg int bet skrivet gant lizherennoù arabek, war ur seurt paper a oa dalc'het kuzh an doare d'e sevel gant an Antemoroed.\nAbadennoù c'hoariva dañset diouzh stil relijiel ar bhârata-natyam, a orin eus Tamilnâdu, e su India, adal an XIIvet kantved. Tri seurt arvest a gavo o awen ennañ, ar c'hKuravamchi, ar bhâgavatamela ha kuchipudi Andhra Pradesh.\n60 milion a dud en Europa.\nE-tro 1200, ez a an darn vrasañ eus ar gouerien d'ober served e Frañs. E-kerzh an XIIIvet eo rediet ar vistri da zistardañ o c'habestr war an dud abalamour da ziorroidigezh an armerzh. Roet e vez o frankiz d'an dud a-unanoù pe a-stroll. Ne sell mui ar servelezh nemet ouzh ar re baourañ-tout.\nSavet e vez ar c'hêriadennoù kentañ er c'hoadoù (ar Waldhufendorf) e kornioù an Alpoù adal 1200. En em ledañ a reont a-hed un hent gant parkerier a-skouer gantañ. Savet e vezont gant served kouerien a vez kinniget dezho doareoù emsavoc'h gant kartaoù trevadenniñ.\nE Bohemia eo merket ar c'hantved gant ur c'hresk bras war an niver a dud. Kreizennet betek-neuze e diazad an Elba (Polabí), strujus-tre evit al labour-douar, e krog an dud da zifraostañ an takadoù meneziek a-zevri. Kaset e vez an difraostañ da benn gant trevadennerien alaman dreist-holl deuet eus Thüringen, Souabia, Saks pe Aostria. Krouet e vez kêriadennoù dre gevratoù skrivet etre an aotrounez hag an drevadennerien. Gwarantet e vez dezho ar gwir hêrezh war an douaroù. Renet gant an trevadenner pinvidikañ (rychter pe šule), e kasont war-raok er plaenennoù ar Stuziañ trivloaziek implijet gant ar C'hermaned; labour ar mengleuzioù a chom ar binvidigezh vrasañ koulskoude.\nWar-ziorren ez a ar c'hêrioù e Polonia ivez gant staliadur marc'hadourien alaman e Krakovia, Wrocław, Poznań, Gdańsk, hag all. Degas a reont ganto ar gwir alaman a orin eus Magdebourg ha mont a reont d'ober ar vrientinelezh tra ma chom mestr Poloniz war an artizanelezh hag ar servijoù. Dont a ra a-benn ar c'heodedoù-se da gaout gwirioù dreistordinal : gallout a reont dilenn ur maer ha n'int dalc'het na gant an tailhoù na gant rediennoù milourel. Kenwerzh bras zo a-hed ar Vistul a ya drezi ar varc'hadourezh hungarat (gwin, kouevr) betek Gdańsk, a ezporzh d'he zro ed Polonia. Cheñchamant zo e tres ar c'hêrioù : diwar wel ez a ar c'hcastrum hag ar suburbium hag en em zispakañ a ra plasenn ar marc'had hedet gant ostel an ti-kêr.\nKerkent hag e deroù ar c'hantved e vez dalc'het foar Skanör (Skania) d'ar c’houlz ma tremen an harinked eus an eil mor d'egile. Marc'hadourien Lübeck a zegas hag a werzh holen Lunebourg evit mirout ar pesked a vez ezporzhiet etrezek broioù ar su. Fonnus e kaver marc'hadourien alaman d'o zro da gentañ ivez, heuliet war-lerc'h gant ar Saozon ha Nederlandiz a grog da dremen hebiou da veg Skagen (Umlandsfahrer, "cirumnavigatores") adal kreiz ar c'hantved. Ouzhpenn an harinked hag an holen e ves eskemmet produioù all er foar : holen, houarn Stockholm, bier Lübeck, traezoù pakañ, kerdin, tonelloù, gwiadoù an Izelvroioù ha produioù oberiet all.\nKroget kerkent hag en eil hanterenn an Patrom:XIIvet kantvet e kendalc'h ur renkad Brientinien d'en em stummañ en holl veuriadoù mongol ar stepennoù a-hed ar c'hantved. An noïned a vez graet anezho ha lakaet e vez dezho anvioù diforc'h evel ba gatour (hael, kalonek), böki (kreñv, galloudek), bilgaï (fur), setchen (gouiziek), merguen (gwareger peurvat). Brezeliañ a ra ar meuriadoù kenetrezo dizehan ha war gresk ez a galloud armerzhel Pennoù ar c'hlanoù trec'h. Muioc'h-mui a sklaved o deus hag ec'honoc'h eo o feurvanoù. Ar re drec'het, an ounagan bogol, a ra war-dro chatal ar meuriadoù e penn ha dispenn a reont roudoù ar jiboez e-pad an abadennoù chase aozet da live ar vro. Dont a ra an nuker, anezho izili koskor ar C'han, da vezañ nerzh armet mac'homerezh ar muianiver.\nMerkañ a ra an tremen eus perc'henniezh stroll ar chatal hag ar peurvanoù gant ar c'hlanoù (kuren) da berc'henniezh prevez ar familhoù (aïl) penn-kentañ ar feodadelezh kantreat. Sujet eo ar vesaerien frank gant o aotrou, perc'henned (edjen) an domani hag ar peurvanoù (noutoug). Chom a ra diazezet armerzh an aïl war an emvastañ met ne vir ket ouzh an trok gant ar pobloù annezet amezek da vont war-raok (eskemmet e vez chatal ouzh produioù oberiet).\nSant Tomaz Akwino (e-tro 1225 - 1274), prederour ha doueoniour italian.\nDante Alighieri, skrivagner italian\nSant Frañsez Asiz (Asiz, e-tro 1182, e-tro 1226), diazezer urzh katolik ar Frañseziz.\nRoger Bacon, Frañsezad, prederour ha skiantour\nBela IV Hungaria adsaver Hungaria goude freuz an aloubadeg vongol\nBonaventure, doueoniour frañsezat\nFrederick II, impalaer an Impalaeriezh Santel Roman ha German\nGengis Khan (1162 - 1227), Penn mongol hag alouber Azia, krouer an Impalaeriezh Vongol.\nMarco Polo, marc'hadour ha beajour\nRobert Grosseteste, Pennstad saoz, doueoniour ha skiantour\nAleksandr Hales, prederour ha doueoniour\nAleksandr Nevsky, Priñs meur Novgorod ha Vladimir\nKubilai Khan, Khan, diazezer an dierniezh Yuan e Sina\nLoeiz IX, "Sant Loeiz", roue Bro-C'hall ha kroazour\nRamon Llull, prederour katalan (eus Majork)\nAlbertus Magnus, prederour ha doueoniour alaman\nMarco Polo (Venezia, 1254, 1324).\nPetrus Peregrinus, skiantour\nSnorri Sturluson, istorour ha skrivagner sagaoù\nWilliam Wallace, Penn broadel Skos\nRoll ijinadennoù an XIIIvet kantved\nImplijet e vez ar garrigell en Europa.\nDegas a ra an Normaned an nadoz-vor e bed ar Mor Kreizdouar (e-tro 1200).\nListri bras evit ar c'henwerzh atlantel. Implij ar stur stambod hag ar wiblenn.\nE meur a lec'h en Europa e vez erlec'hiet ar gegel gant ar c'harr-nezañ a lakaer da dreiñ gant un dornell evit nezañ ar gwiadoù.\nAn XIIIvet kantved : Ar meurdezusañ eus ar c'hantvedoù gant James J. Walsh, 1907 (e saozneg).\nAdtapet diwar « https://br.wikipedia.org/w/index.php?title=XIIIvet_kantved&oldid=1920823 »\nDernière modification le 1 Gen 2022, à 12:54\nKemmoù diwezhañ degaset d'ar bajenn-mañ d'an 1 Gen 2022, da 12:54.


Treuzviezadenn - Wikipedia\nAn dreuzviezadenn, pe derlinkad, a zo ur frazenn hag a c'hell bezañ intentet en ur doare all adalek ma vez graet un pe daou eskemm sonioù (lizherennoù pe silabennoù) evit reiñ da intent traoù fentus ha gros a-wechoù hep terriñ reolennoù ar sevended. Er gelaouenn c'hallek sizhuniek Le Canard enchaîné e vez embannet un nebeud treuzviezadennoù er rubrikenn "Sur l'Album de la Comtesse" (War albom ar gontez).\nE meur a yezh e vez kavet treuzviezadennoù hag ur fenomen boutin a-walc'h er c'homz eo an eskemmoù sonioù, ar vetatezenn da skouer. Meur a c'her a vez cheñchet e emdroad dre se.\nC'hoarvezout a ra an eilpennadenn en desped d'ar c'homzer e-unan. Reiñ a ra plijadur d'ar selaourien pe dre m'eo bet graet ur fazienn pe dre m'eo bet graet ur fazienn ha lakaet da intent un dra dic'hortoz ouzhpenn.\nE Bro-C'hall ez eus un hengoun evit krouiñ treuzviezadennoù a laka da intent traou gros ha revel. Rubrikenn ar Canard enchaîné a ya war an tu-se bewech.\nAn treuzviezadennoù brezhonek kentañ zo bet savet gant Per-Mari Mevel hag embannet en ur levrig gant Emgleo Breiz e 1982.\nSetu ar brudetañ treuzviezadenn e brezhoneg, digant tad an treuzviezadennoù:\nAn itron Rous a brest he levr d'an holl. (= an itron lous a brest he revr d'an holl)\nTreuzviezadennoù all[kemmañ | kemmañ ar vammenn]\nDifretañ a rae an eskob e Treglonoù, Brenda. (Plijusoc'h eo ma'c'h anavezit an anv Glenda).\nArabat mouzhañ war ar foto. (Evit ar re a blij dezho ar motoioù...).\nPlac'hedigoù o ler rous, levr gant Yann Gerven\nRolladurezh[kemmañ | kemmañ ar vammenn]\nKermaria (An aotrou...), lesanv Per-Mari Mevel, Treuzviezadennou..., Brest : Emgleo Breiz, 1982\nPer-Mari Mevel, Ar brezhoneg dre an treuzviezadennou, Brest : Emgleo Breiz, 200.\n↑ Martial Ménard, Dictionnaire français-breton, Palantines, 2012.\nSellit ouzh ar ger treuzviezadenn er\nAdtapet diwar « https://br.wikipedia.org/w/index.php?title=Treuzviezadenn&oldid=1925813 »


An dorzhellegezh | Becedia\nUr stourm pennañ en XXvet kantved : ar stourm ouzh an dorzhellegezh. E pemp departamant Breizh eo e varver ar muiañ gant ar c’hleñved-se e penn-kentañ ar bloavezhioù 1930, gant ur feur uheloc’h eus 50% eget hini bro-C’hall d’an nebeutañ.\nGoulenn a ra ar stourm-se e vefe gweleoù ouzhpenn ha frammoù arbennikaet. A-raok 1914 ez eo war an aod, e Penn Bronn (Rosko), ez eus bet savet ar c’hentañ sanatoriomoù evit torzhellegezh an eskern. Reoù all a zigoro diwezhatoc’h evit stourm ouzh torzhellegezh ar skevent (Plezeved). Preventoriomoù a zo bet savet ivez evit ar vugale gwan o yec’hed (Beuzid ar C’hoadoù, Pluveleg). Met abretoc’h emañ an dalc’h ivez : ret eo diskoachañ hag heuliañ an dud en arvar. Ur skouer eo Penn-ar-Bed war an dachenn-se, pa gaver adalek 1928 30 dispeñser, pe ti-louzaouiñ, ha 12 kreizenn kuzuliañ monedonea. Enno e kaved 48 klañvdiourez er gêr a c’hell evezhiañ 9 500 familh ; e 1930 e vo 5 medisin arbennikaet ouzhpenn a labouro gant ur «c’harr-samm radiografiezh» evit diguzhat ar c’hleñvedoù.\nMet ret eo kelenn an dud dreist-holl, ha lakaat anezho da gaout emzalc’hioù a zere evit mirout outo eus ar c’hleñvedoù-red. Ar skolioù a voe karget da dreuzkas an deskadurezh-se, dre gelennadurezh an tiegiñ a veze roet d’ar merc’hed da skouer, pe dre al luskadoù gwerzhañ timbroù enep an dorzhellegezh a veze broudet ar skolidi da gemer perzh enno. Sklaer eo ar brezegenn : arabat eo kousket en ur gwele kloz ken, nac’hañ evañ e memes gwerenn hag e amezeg, ha degas da soñj ez eo «lous ha dañjerus tufañ war al leur», evel ma ne baouez ket da embann an Dr Lagriffe en un dornlevr-skol evit ar skolioù kentañ derez, bet embannet e Kemper e 1923.


Mervent Afrika - Wikipedia\nAdalek 1884 betek 1915 e oa hec'h anv Mervent Afrika Alaman (Deutsch-Südwestafrika, DSWA), un drevadenn eus an Impalaeriezh Alaman. Tapet e voe gant Suafrika (en anv Impalaeriezh Breizh-Veur) da-geñver ar Brezel-bed kentañ.\nGoude ar brezel eo bet fiziet gant Kevredigezh ar Broadoù ar merañ eus ar vro-se e Suafrika, gant an anv Mervent Afrika.\nGoude an eil brezel-bed e nac'has Suafrika treuzkas ar meradur-se d’ar Broadoù-Unanet.\nE 1966 e tisklêrias Emvod-Meur ar Broadoù-Unanet n'he doa gwir ebet ken Suafrika da verañ ar vro, hag e 1971 e oa dilezenn dalc'h Suafrika warni. E 1968 e voe degemeret an anv Namibia gant ar Broadoù-Unanet.\nA-benn ar fin, goude meur a dabut etre ar Broadoù-Unanet ha Suafrika, hag ur gouvrezel renet gant ar SWAPO, e teuas ar vro da vezañ ur vro dizalc'h e 1990, gant an anv Republik Namibia. Porzh Walvis Bay, un enklozenn, n'eo bet enframmet enni nemet e 1994.\nAdtapet diwar « https://br.wikipedia.org/w/index.php?title=Mervent_Afrika&oldid=1481329 »\nKemmoù diwezhañ degaset d'ar bajenn-mañ d'an 4 Ebr 2013, da 23:23.


Ai‘ta! » Danevell Brucy war dazont Frañs 3 : un tamm araokadenn evit Breizh ‘benn ar fin ?\nDanevell Brucy war dazont Frañs 3 : un tamm araokadenn evit Breizh ‘benn ar fin ?\nReit eo bet danevell Anne BRUCY war dazont Frañs 3 da Vinistrez ar Sevenadur Aurélie Filipetti d’ar 1añ a viz Gouere.\nMa vo nac’het chañch kazi tra ebet war aozadur Frañs 3 a live Frañs ha monet war-zu gwir chadennoù skinwel rannvroel e-lec’h ur chadenn skinwel kreizennet mik eo bet embannet ivez e vefe atizet « amprouiñ chadennoù skinwel da glokaat, en tiriadoù lec’hel prest d’hen ober, e lec’h ma vez ur gwir idantelezh evel Breizh »\nD’an 8 a viz Even e oa bet aozet gant ar strollad Ai’ta ! un devezh ispisial o vodiñ ouzhpenn 1000 den e menez Are evit diskleriañ hor gwir da gaout ur gwir media brezhoneg (TNT, VOD, streaming, internet…) skignet war Breizh 5 departamant !\nKroget e oa bet ar vanifestadeg gant un daol grenn gant politikerien ar vro (kannaded evel : Paul Molac ha Jean-Luc Bleunven, Lena Louan, besprezidantez ar rannvro, Christian Troadec, maer Karaez) ha tud e karg eus ar c’hleweled e Breizh war an tem : « Penaos mont war-raok war plas ar brezhoneg er skinwel ? ». E-pad ar c’hendiviz e oa bet lakaet ar gaoz war skouer ar chadenn skinwel Skosad BBC ALBA, krouet e 2008, gant Margaret CAMERON, renerez ar programmoù, pedet gant ar strollad Ai’ta ! (Amañ dindan e kavoc’h ur video deus ar pezh he deus displeget deomp, gant Philippe Argouarch eus an ABP) :\nKevelet gant MG ALBA, aozadur gouarnamant Bro Skos evit diorren ar c’hleweled e gouezeleg hag ar BBC e vez meret ar chadenn-se. Seurt kevelerezh a seblant deomp ur skouer evit Breizh evit sevel ur raktres etre ur rouedad skinwel a live Frañs, France Télévisions, hag un aozadur a live Breizh.\nKrouet evit 60 000 gouezelour e vez sellet ouzh ar chadenn gant ur c’heitad a 700 000 den bep sizhun. Skigniñ a ra a bep seurt abadennoù (keleier rannvro hag etrebroadel, abadennoù evit ar re yaouank, filmoù, teulfilmoù, sport, sonadegoù…) istitlet e saozneg. Ur chadenn skinwel, ur radio hag ur savenn internet eo BBC ALBA evit ur budjet a 25 M€. (Dindan ar filmig bet skignet deomp evit diskouez programoù BBC ALBA)\nBremañ m’eo bet embannet disoc’hoù an danevell Brucy, eo dav d’an dillennidi ha d’an dud e-karg eus ar c’hleweled e Breizh da vont war-zu an ober : ur gwir media a-vremañ gant un niver bras a eurvezhioù vrezhonek diwar skouer BBAC ALBA evit e vont en-dro.\nDiaes e vefe kompren ne vefe ket lakaet e pleustr un dra fetis dindan berr dirak ar youl diskouezet get ar Vretoned hag ar Vretonezed a-benn tapout ur benveg a-bouez evit dazont ar vro, he sevenadur hag he yezh.\n« BBC Alba war an dachenn e Breizh\nHentoù glas ar Mor-Bihan : ar brezhoneg bepred korbellet en hañv 2014 »


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Thomas Byrne) (KildareStreet.com)\nResults 1-20 of 838,026 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Thomas Byrne)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Thomas Byrne)


Hoshea (roue Israel) - Wikipedia\nHoshea (roue Israel)\nHervez an Tanac'h e voe Hoshea (hebraeg : הושע, "silvidigezh"; latin : Osee), mab Ela, roue Israel etre 732 KJK ha 724 KJK goude bezañ lazhet Pekah, mab Remalia.\nAr roue Hoshea hervez Promptuarii Iconum Insigniorum Guillaume Rouillé\nAsantet en doa e vefe e rouantelezh dindan beli Shalmaneser, roue Asiria. Trubardiñ a reas ha ne baeas ket an truaj.\nGouezet e voe kement-se gant Shalmaneser, a doullbac'has Hoshea. Aloubiñ a reas ar vro. Sezizañ a reas Shomron e-pad tri bloaz.\n« Hag e reas ar fall ouzh daoulagad an Aotroù, naren kement ha rouaned Israel a oa bet en a-raok. Enep dezhañ e pignas Shalmaneser, roue Ashour ; hag e voe Hoshea e sujad hag e paeas dezhañ truaj. Met dizoleiñ a reas roue Ashour e oa Hoshea oc'h irienniñ : kaset en devoa kannaded da So, roue an Ejipt, ha ne zegase ken truaj da roue Ashour, evel bep bloaz. E bakañ a reas roue Ashour, hag e serras anezhañ en ti-bac'h.\nHag ez eas roue Ashour dre ar vro a-bezh, hag e pignas da Shomron, hag e reas seziz warni tri bloaz-pad. Er bloaz nav eus Hoshea, e tapas roue Ashour Shomron, hag e harluas Israel en Ashour : o lakaat a reas da chom e Helah ha war an Havor, stêr Gozan, hag e kêrioù Media. » (2R 17, 2-6) .\n721 KJK a voe diwezh rouantelezh Israel eta.\n↑ Anvet eo Ose e troidigezh Gwilh ar C'hoad, p. 340.\n↑ Troidigezh An Tour-tan, eil levrenn, pp 186-187\nAdtapet diwar « https://br.wikipedia.org/w/index.php?title=Hoshea_(roue_Israel)&oldid=1821805 »\nDernière modification le 10 Gen 2019, à 16:53\nKemmoù diwezhañ degaset d'ar bajenn-mañ d'an 10 Gen 2019, da 16:53.


Proviñs Judea - Wikipedia\n(Adkaset eus Judea)\nProviñs Judea war-dro 120\nJudea pe Iudaea a oa ur broviñs eus an Impalaeriezh roman krouet er bloaz 6 war un darn eus ar rouantelezhioù hasmonean hag herodian. Dont a ra an anv anezhi eus rouantelezh Juda. En em astenn a rae war broioù Judea, Samaria hag Idumea. En hanternoz dezhi e oa proviñs Syria.\nDispac'h a voe buan e proviñs Judea e-pad Census Quirinius ha meur a vrezel a voe etre Yuzevien ha Romaned . E 70 e voe distrujet an Templ e-pad an Emsavadeg yuzev vras, ma voe krouet ur Fiscus Judaicus. Goude emsavadeg Bar-Kokhba 132–135, e voe kemmet anv ar broviñs gant an impalaer Hadrian ha dont a reas da vout proviñs Syria Palaestina, ma teuas Jeruzalem da vout Aelia Capitolina.\nMireille Hadas-Lebel, Rome, la Judée et les Juifs, Picard, 2009\nAdtapet diwar « https://br.wikipedia.org/w/index.php?title=Proviñs_Judea&oldid=1988632 »\nKemmoù diwezhañ degaset d'ar bajenn-mañ d'an 26 Ebr 2022, da 08:04.


Journal de Renaud Camus, mercredi 31 octobre 2018\ncréée le vendredi 2 novembre 2018, 11 h 56\nmodifiée le vendredi 2 novembre 2018, 16 h 33Plieux, mercredi 31 octobre 2018, onze heures et demie du soir. Une femme félicitait hier Stéphane Bern pour son émission sur Louis-Philippe, et lui disait que grâce ~~ ~~~~ ~~~~~ ~~~~~~~~~ ~~~~~ ~~~~~~~~~~~ ~~~~~~ ~~~ ~~~~~~ ~~ ~~~~~~ ~~~~ ~~~~~~~~, ~~ propos de cette ~~~~~~~~ ~~~ ~~’~~~~~~~~~. ~~~~~~~~~~~~~~~~, ~~~~~~ ~~~~~~~~~~~~~~~~ ~~~~~~~~~~~ ~~’~~~~~~~~~~ ~~~~ ~~’~~~~ ~~~ ~~~ ~~~~~~, ~~~ ~~~ ~~~~~~~ ~~~’~~~~~ ~~~~~~~~. ~~~ ~~~~~~~~~, ~~~ ~~~~~~~-~~-~~~ ~~~~~ ~~~~~~~ ~~ ~~~~, ~~~~~ offrait une photographie ~~’~~~ ~~~ ~~~~ ~~~~~~~~ ~~~~ ~~~~~ ~~~~~~~~~~ ~~~~~~~~~ ~~~ ~~~~ ~~ ~~~~~~~~~, ~~ ~~~ ~~~~~~ ~~~ ~~ ~~~~~. ~~~ ~~’~~~~~~~~~ ~~’~~~~ ~~~~~~~~ ~~~~~~~~~ ~~~ ~~~~ ~~~~~~~ ~~~~~~~~ censés remplir les ~~~~~~~, ~~~ ~~~~ ~~~~~~ ~~~~ ~~~~~ ~~ ~~~ ~~~~~, ~~~~ ~~~ ~~~~~ ~~~ ~~~ ~~~~~~. ~~~ ~~~~~~~~ ~~~~~ ~~~~~ (~~~ ~~~ ~~~~~~~ ~~~~ ~~~~ ~~~~~~~~, ~~~ ~~~~~ entre crochets les ~~~~~~~~~ ~~~ ~~~ fille) :\n« ~~~~~~ ~~° ~~. ~~~~~~~~ ~~~ ~~~~~~~~~~~ ~~’~~~~-~~~~~ ~~~~~~~~ ~~~ France ?\n« ~~~ ~~~~~~~~~~~ ~~ ~~~~~~~~ ~~ ~~~ […Révolution…] ~~~ ~~~~~~~~ ~~~~~, ~~~~~~~ ~~~~~~ ~~~~~~ appelés “[…les Trois Glorieuses…]. ~~~~~~-~~~~~~~~~, ~~~~ ~~~ ~~~~~~~, ~~~~~~~~~ ~~~~ ~~~~~~ […économique…] ~~~ ~~~ ~~~~~~~~ […République… ] ~~~~~~~~~. ~~~~~ ~~~~ ~~~~~ ~~~~~~~~~~ ~~~~ ~~~ […monarchie…] ~~~ ~~~~~~~~~ ~~~~~~~~~~ ~~~~ ~~~ fait proclamer […empereur…] » Etc.\nJ’ai ~~~~~~~ ~~~ ~~~~~~~ ~~~~~~~ ~~~ ~~~ ~~~~~ ~~’~~~~~~ ~~~ ~~~~ ~~’~~~~~~ ~~~~ ~~~ ~~~~~~~~~, ~~~~~ ~~~~~ ~~~ ~~’~~ ~~~~ ~~~~~~~~. ~~’~~~~~~ ~~~ ~~~~~~~~~~~~~, ~~’~~~~ ~~~ feuillet préparé par ~~~ ~~~~~~~~~~~. ~~’~~~~~~ ~~~~ ~~~~~~, ~~~ ~~~~~~~ ~~~~ ~~~~~ ~~’~~~~~~~~~ ~~~ ~~~~~~~ scolaire…\nDans ~~~~ ~~~~~ ~~~~, ~~~~~ ~~~~~ ~~~~~~~ ~~~~~ ~~~ ~~~~~~~, ~~’~~~~ ~~~~~~~~~~~~~~~, ~~~~~ ~~~~~~~~. ~~~~~ est faux, ou ~~~~~~~~, ~~~ ~~~~~~~~~~~~~, ~~~ ~~~~~~~. ~~~~~~~ ~~~~~~~~~~~ ~~~~~~~ ~~~ ~~~~~~~~~ ~~~ ~~~~~~~~ ~~~~~ ? ~~~~~~ ~~~~~~ ~~~ ~~~~~~~~ ~~~~ ~~~~~ ~~~~~~~~ “~~~~ ~~~~~~ ~~~~~~~~~~~”, ~~~ ~~~~~ ~~~~ ~~~ soient des journées. ~~~~~~-~~~~~~~~~ ~~’~~ ~~~~~~~ ~~~~ ~~~~ ~~~ ~~~~~~~. ~~~~~~-~~~~~~~~~ ~~’~~~~ ~~~~ “~~~~~~~~~ ~~~~~~~~~~”. ~~~ ~~~ ~~~~~~~~ ~~~~~ ~~~~ ~~~ « ~~~~~ ~~~~ ~~~~~ ~~~~~~~~~~ ».… Etc.\nSi ~~~ ~~~~~~~~~ est authentique, et ~~~ ~~~~~~~ ~~~~~ ~~’~~~~~, ~~~ ~~~~~ ~~~ ~~~~~~ ~~~~~~~~ ~~~~ ~~~~ ~~~~~~~~ ~~~~~~ ~~~ ~~~~~~~ ~~~~~~ ~~~~~~~~ ~~ ~~’~~~~~~, ~~~ ~~~~~~~~ ~~~ ~~~ ~~~~~~, ~~~~ ~~~~~~~~ ~~~~~ trop grands. À ~~’~~~~~~~~ ~~~~ ~~~~~~~~~ ~~~~~~~~~~~~~ ~~~ ~~~~~~~~~ ~~~~ ~~~~~ ~~~ ~~~~ ~~~~~ ~~~~~ ~~~~ ~~~~~~~~~ ; ~~ ~~’~~~~~~, ~~~ ~~’~~~~~~~~~~~~~ ~~~~~~~~~ ~~~~ ~~~~~ ~~~~ ~~~’~~~ ~~~ ~~~~~ ~~~, ~~~ doit être plutôt ~~~~~~~-~~~~~~-~~~~~~~ ~~~~~ ~~~~~ ~~~~ ~~~~~~~ ~~~~ ~~~~~ ~~~~~~~~~, ~~~~~~ ~~~ ~~~~~~ ~~~ ~~~~~~~~~~~, ~~’~~~~~~ ~~’~~~~~~~~~~~ ~~~ ~~~ ~~~~ ~~~ ~~~~~~~~. ~~~ ~~~~~ ~~~~~~~ ~~~~ ~~~~~~~ ~~~~~~~, ~~~~~ l’enfance, à un ~~~~ ~~~~~~~, ~~~~~~~~ ~~’~~~~~~~~ ~~~’~~~~ ~~~ ~~~~~~~~~ ~~~~~~~ ~~~~~~~~~~~ ~~~ ~~~’~~~ ~~~~~ dit ?\nLes ~~~~~~~~~~ ~~~~~~~~ ~~~~~~~~ ~~~ ~~~~ ~~~ ~~~~~~~~, ~~~~~ ~~~~~~~ ~~’~~~~~~~~ ~~~~~~ ~~~~~~~~~~~~~~. ~~~~~ ~~~ temps passe, leurs ~~~~~~~~~~~ ~~~ ~~~~~~~~~~, ~~~ ~~~ ~~~~~~~~ ~~~~ ~~~~~ ~~~~~ ~~~~ ~~~ ~~~’~~~~ ~~~~~~~~ ~~~~~~~~. ~~~~ ~~~~~~~ ~~~ ~~~~~~~~~ ~~~~ ~~~~ ~~~~~~~~ ~~~~~~~~~ ~~~~~~~~~~ ~~~~~ ~~~~ ~~~~~~~ ~~~~ des gens qui ~~~ ~~~~~~ ~~~~~~~~~ ~~’~~~~ ~~~~ ~~~ ~~~~~~~~ ~~~~~ ~~~ ~~~ ~~~’~~~~ ~~~~~ ~~~~~~~ ~~~~~~~~~~ ? ~~~ ~~~~ ~~~~ ~~~~~~~~ ~~~~~~~~~~~~~~ ~~~~~~ ~~~~~~~ ~~~ ~~~~~~~~~~~~~~~ ~~~~~ ~~~~ ~~~~~~~ ~~~~~ on voit bien ~~~’~~~~-~~~~~~ ~~~ ~~~ ~~~~~~~~~~~ ~~~ ~~~~~ ? ~~~ ~~~’~~~~ ~~~~~~~~~~ ~~’~~~~~~~~ ~~~~ ~~~~ ~~~~~~~~ ~~~~ ~~’~~~ ~~~~~~~~ ~~~~ ~~~~~ ~~~~~ qu’eux ?\nOn ~~~~~ ~~~ ~~~~~~ ~~~~~~~ ~~~~~~~~~~ ~~~~, ~~~~~ le monde, le ~~~~~~~~~ ~~~~ ~~~~~~~~~ ~~~~ ~~~~ ~~~~~~~~~~~~ ~~~~ ~~~~~ ~~~~~~~~~~~ ~~~ ~~~ ~~~~~~~ ; ~~~~~~~~~~~~ ~~~ ~~~ ~~~ ~~~ ~~~~~ ~~~ ~~~~~~~ ; ~~~ ~~’~~~~~~~~~ ~~~ ~~~~~~ ~~~~~ ~~~~ tout aussi étrangère ~~ ~~~~~~~ ~~~~ ~~~~~~~~, ~~~ ~~~~~ ~~~’~~~~ ~~~~~~~~ ~~’~~~~~~~~~. ~~~~ ~~~~~~~~~ ~~~~~ ~~~~~ ~~~~~~~~ ~~ ~~~~~~~~~~ ~~~~ ~~~~~~~ ~~~~~~~~~~~~ ~~~ ~~~~~~ ~~~ ~~~ ~~~~ ~~~~~ ~~~~~~~, ~~~ aux jeunes remplacés ~~~ ~~~~~~ ~~~ ~~~ ~~~’~~~~ ~~~~~, ~~~~~ ~~~ ~~~~~~~~ ~~’~~~~~~~~~~ ~~~~ ~~~~ ~~~ ~~~~ ~~~~~~~ ~~~~~~ ~~~~~~~~~~ ~~~ ~~~~ ~~~~~~~~~~~ ~~~~~~~~~~~. ~~~’~~~~ ~~~~ ~~~~~~~~~~~~~~ ~~~ ~~~~~~~~~~ ~~~~~ partie du cahier ~~~~ charges.\nQui ~~~~~~~~ d’industrie ~~~ l’hébétude ~~~ d’enseignement ~~~ l’oubli ?\nvoir l’entrée du mercredi 31 octobre 2018 et ses 6 images dans Le Jour ni l’Heure


Journal de Renaud Camus, mercredi 8 juillet 2015\ncréée le jeudi 9 juillet 2015, 16 h 56\nmodifiée le jeudi 9 juillet 2015, 17 h 28Plieux, mercredi 8 juillet 2015, minuit & demi. Nous avons fait avec les dames de L’Isle-Bouzon une très jolie promenade de soir d’été, au ~~~~~~~ ~~~ ~~~~~~~~~, ~~~~~~~~~ ~~~~~~ ~~~~~, ~~~ ~~~~~~’~~ ~~~ ~~~~~ ~~~ ~~~~~~~~~, ~~~ ~~~~~ du ruisseau du ~~~~~ ~~~~ (ou l’Esquère). ~~~~~ ~~~ ~~~~ ~~~~~~~~ ~~~~ ~~~~~~~ ~~~ ~~~~~~. ~~~~ ~~~~~~ ~~~ ~~~~ ~~~~~~~~~~ ~~~, ~~~ ~~~~~ ~~~~~ ~~~~~~~~~~~, ~~ ~~~~~~ ~~~~~~, ~~’~~~~ ~~~~~~~ assez rare, croyons-nous, ~~~ ~~~~~ ~~~~~ ~~~~~~~~ ~~~’~~~ ~~ ~~~~~ ~~~~~~ ~~~~ ~~~~~~~~~~. ~~~~~~ ~~’~~~~ ~~~~~~~ ~~~ ~~ ~~ ~~~~~~~~~ ~~~~~~ ~~~ ~~~~~~ ~~~~~~~ ~~~~~ (~~~~~~~~ ~~~~~~~~~~~~~~), ~~~~~ ~~~ ~~~~ à présent tout ~~ ~~~~~ ~~~~~~~~~ ~~~~~ ~~~~~ ~~~~~~~ ~~~ ~~~~~~~~~ ~~~ ~~~~~ ~~~ ~~~~~~~ ~~~~~~~~ ~~~~ ~~~~~~~~~, ~~~~~ ~~~ ~~~~~~~ ~~’~~ ~~~~~~~ ~~~~~ ~~~~. ~~~~~~ ~~~~~~~~~~~ ~~~ ~~’~~~~~~~~ ~~ Paris avec elles, ~~~ ~~~~~~~-~~~ ~~~~ ~~~~~ ~~~~ ~~~~~~~~~ ~~’~~~~~~~~ ~~~~~~~~~~~~ ~~’~~~ ~~~~~~~~~ ~~~~~~~~ ~~ ~~~ ~~~~~~ ~~~~~~~~~~~. ~~~ ~~~~ ~~~~~ ~~~~~~~~~~~ ~~~ gentil.\nLe ~~~~~~~~~ ~~~~~ ~~~ ~~~ ~~~~~~~ ~~~ l’est pas moins, ~~~ ~~~~~ ~~~ ~~~~ ~~~~~ ~~~~ ~~~. ~~~~ ~~~~ ~~~ ~~~~~ ~~~~ ~~~~~~~~~~~~ ~~~~ ~~~ ~~~~~~, ~~~ ~~~~~ ~~~~~~~~~~~~ ~~~’~~~ ~~~~~~ ~~~~~, ~~ ~~~~~~~~~ ~~~~~~~ ~~’~~~~~~~~~~~, ~~~~ sont d’une amabilité ~~~~~~~~~~~~. ~~~ ~~~~~~~ ~~~~ ~~~~~~ ~~~~~~~~~~~~~~ ~~~~ ~~~ ~~~~~~~~, ~~~~~~~~~ ~~~~~~ ~~~~~, ~~~~~ ~~’~~~~ ~~~ ~~~~~ ~~~~~ ~~~~~~, ~~~~~ ~~~ ~~~~~~ ~~~~~~~~, ~~~ ~~~ ~~~ ~~’~~~~~~, ~~~~~ d’énormes yeux à ~~~ ~~~~~~~~, ~~~~ ~~~~~ ~~~~~ ~~~~~~~~~ ~~~~~ ~~~~ ~~~~~~~~~ ~~~~~ ~~~~~ ~~ ~~~~~ ~~~~~~~~~~~ ~~~~~ ~~~~ ~~~~~~. ~~~~~~-~~~ ~~~ ~~~~~ ~~~~ ~~’~~~~~~~~~ ~~~~ ~~~~~~~~. ~~~ ~~~~~~~~~~~ ~~~ voisinage (mais pas ~~ ~~~ ~~~~~~~~~~ ~~~ ~~~~~~ !). ~~~~~ ~~~ ~~~~~~~~~~~~ ~~~~~~~~ ~~~~~ ~~~ ~~~~ ~~~ ~~~~~ ~~~~~~ ~~~~~~~ ~~~~~~~, ~~~ ~~~ ~~~~ ~~~~~~~~~ ~~~~~ ~~~~~. ~~~~~ ~~~ ~~~~~, ~~ notre retour de ~~~~~~~~~~, ~~’~~~~~~ ~~~ ~~~ ~~~~~ — ~~~ ~~~ ~~~~~ ~~~~~~~~~ ~~~~~ ~~~~~~~~ — ~~~ ~~~~~~~ ~~~ ~~~~~~~~ ~~~ ~~~~~~~ ~~~ ~~~~~~~~~~~~~. ~~~ ~~~~ ~~~~~ ~~~~ ~~~~~ ~~~~~~~ allés le saluer ~~~~~~ ~~~ ~~~~~~~~~ ~~~~ ~~~ ~~~~~~~ ~~~ ~~~~~~~~, ~~~~~~~ ~~~ ~~~~~~~~ ~~~ ~~~~ ~~~~~~~~. ~~~~~ ~~~ ~~~ ~~~ ~~~~~ ~~ ~~~~~~~ ~~~~~ ~~~ ~~~~~~~, ~~~ ~~~~~~, ~~~ est même monté ~~~~~~’~~ ~~~~~~ ~~~~~~~~~~~~~, ~~~ ~~~~~ ~~ ~~~~~ ~~~~~~~~~~ ~~ ~~~~~~ ~~~ ~~~ ~~ ~~~~~~~~ ~~~~~ ~~~~~ Le ~~~~~~~~~ ~~~ ~~~ Nuit, ~~~ ~~~~~~~ ~~~~~~~~~, ~~~ ~~~ ~~~~ ~~~ Lear d’Olivier Py, ~~~~~~~~~~~ d’Avignon.\nIl ~~~~~~~~~ ~~~~~~~~~~ ~~~~~~ ~~~~~~~~~~ ~~~~ ~~~ ~~~~~ ~~~ ~~~ ~~~~~~ ~~~~ ~~~~ ~~~ ~~~~~~~ ~~~~~~ ~~~~~~~ ~~~~~ ~~~~~, ~~~ ~~~~~~~~ ~~~ ~~~~~~~ ~~~ ~~’~~~ ~~ l’autre pour se ~~~~~~~~ ~~ ~~~~ ~~~~~~~, ~~ ~~~~ ~~~~~~~~~ ~~~ ~~~~~ ~~ ~~~~ ~~~~~~~, ~~ ~~~~ ~~~~~~~~~, ~~~~ ~~~ ~~~~~~ ~~~~~~ ~~~ ~~~~~~~~~~~ ~~~ ~~~~~~ ~~~ ~~~~~~, ~~~~~ ~~~~~~~~~ d’adresse, jusqu’à nos ~~~~~~~~. ~~’~~~~~~ ~~~ ~~~~~~, ~~~~~~ ~~~~~~~~~~~ ~~~~~~~~ ~~~ ~~~~~~~~~~~~~~ ~~’~~~~~~, ~~~~ ~~~~~ ~~~~~ ~~~~~~~ ~~~~~~~~ ~~~ ~~~ ~~~~~ ~~~ ~~~~~ ~~~ ~~~ ~~’~~~~~~~~~ ~~~~ ~~~~~~~ ~~’~~~~ ~~~~~~~, en chaleur, et ~~~~ ~~~ ~~~~ ~~~~~~~~~~~ ~~~~~~~~ ~~’~~~~~~~, ~~~ ~~’~~~~~~~~. ~~~~ ~~~~~~~~ ~~~~~-~~~~~~ ~~~~ ~~~~~~~, ~~~~~~ ~~~ ~~~~~~, ~~~~ ~~~~~~~~ ~~~ ~~~~~~~~~~ ~~~~~~~ ? ~~~ ~~~ ~~~~~~~~~ ~~~~ ~~~~~~~~~ ~~~~~~ l’esprit mal tourné ~~~~~ ~~~ ~~~~~~ ~~~~~~~~~~ ~~~ ~~~ ~~~~ ~~ ~~~~~~~, ~~~~~~ ~~~~~~-~~~ ~~~ ~~~~~~~~ ~~~ ~~~~~~~~ ~~~~~ ~~~~ ~~~~~~~~~~~, ~~~~~~’~~ ~~’~~~~~~~~~ ~~~ ~~~~~~~~, ~~~ ~~~~~~~~~ ~~~~ ~~~ ~~~~~~, ~~~~ quatre pattes en ~~’~~~~, ~~~~ ~~~~~~ ~~~~~~~~~ ~~~’~~~ ~~~~ ~~~~~ ~~~~~~~~~~ ~~~ ~~~ ~~~~~~~~~~~~~ ~~~~~~~~~~ ~~~ ~~~~~~~, ~~~~~ ~~~~ ~~~~~~~~~~ ~~ ~~~~~, ~~~~~~ ~~~ ~~~ ~~~~~~~ ~~~~~~~~, ~~ ~~~~~~ ~~~~~~ della Vittoria. Mais ~~~~~-~~~~~ ~~’~~~~~~-~~~ ~~~~~~~~~~~.\nvoir l’entrée du mercredi 8 juillet 2015 et ses 4 images dans Le Jour ni l’Heure


Frañsez Zavier - Wikipedia\nFrancisco de Javier pe Francés de Jasso (e spagnoleg), pe Frañsez Zavier e brezhoneg (katalaneg: Sant Francesc Xavier; euskareg: San Frantzisko Xabierkoa; spagnoleg: San Francisco Javier; portugaleg: São Francisco Xavier; mandarineg: 聖方濟各沙勿略) a oa ur beleg euskarat eus kompagnunezh Jezuz.\nBeajoù Frañsez Zavier\nGanet e oa e 1506 e kastell Xabier, e Nafarroa. Bez e voe unan eus kumpagnuned kentañ ar beleg euskarat all Ignacio de Loyola e Pariz. Prezegiñ a reas en Indez e-pad dek vloaz. Goude-se ez eas da Selan ha da Japan.\nMervel a reas en Enez Sanchón, e 1552 war e hent da Vro-Sina.\nLakaet e voe an abostol-mañ da batron ar misionoù katolik. E Bro-Indez, e Goa, a oa da Bortugal betek 1960, emañ e vez.\nAdtapet diwar « https://br.wikipedia.org/w/index.php?title=Frañsez_Zavier&oldid=1634686 »\nDernière modification le 13 Ebr 2015, à 22:25\nKemmoù diwezhañ degaset d'ar bajenn-mañ d'an 13 Ebr 2015, da 22:25.


Buhez ar Zent. pages 513, 514. Encyclopédie Marikavel.\npages 513, 514\nTriouec'hvet devez a viz Gouere\nKamilh Lellis a c'hanas er bla 1550, en Bacchiano, en rouantelez Napl. Koll a reas e vamm, hag hen c'hoaz en e gavel, ha n'en devoa nemet c'houec'h vla, kennebeut, pa varvas e dad.\nGoude bezan desket lenn ha skrivan, ec'h eas da zoudard. Eur pôtr yaouank skanv oa, hag en em drei a reas kement gant ar c'hoari ma kollas e holl beadra ; da bemp bla warn-ugent, pa deuas eus an arme, n'en devoa ket eur gwenneg war e hano, ha daoust ma tiskenne a ligne uhel, e renkas en em lakat da zarbar masonerien a oa o sevel eur manati da venec'h sant Fransez, en Siponto.\nSuperior ar manati, o welet pegen izel oa kouezet o heuilh e dechou fall, a gemeras true outan, hag a roas d'ezan eur gentel.\nAwalc'h oa ; Kamilh, ouz e glevet, a welas e fazi, a ouelas war bec'hejou e yaouankiz, a c'houlennas pardon ouz an Otrou Doue, hag a gemeras ar mennoz start da ren eur vue neve, en amzer da zont.\nC'hoantât a reas bezan digemeret en Urz sant Fransez ; a-benn diou wech, e oe roët e c'houlenn d'ezan, mes a-benn diou wech e renkas ive mont er-mêz, abalamour d'eur gouli a oa en e c'har, ha n'oa pareanz ebet evitan, war a lavare ar vedesined.\nNeuze ec'h eas da Rom, hag epad pevar bla e servijas eno ar glanvourien en hospital Sant-Jakez. Dougen a rê eur gouriz reun ; evesât a rê noz-de ouz ar re baour ; e vrasan preder a oa gant ar re a oa war o zremenvan ; sikour a rê aneze, ken en o ezommou korf, ken en o ezommou ine ; dalc'h-mat e veze o pedi ; sant Philip Neri oa e govezour ; kommunian a rê sul-gouel ; ken poellek ha ken karantezus oa, ma oe hanvet da rener ar c'hlanvdi.\nKamilh a oa glac'haret o welet pegen nebeut a aked a gemere ar zervijerien gant ar re glanv, hag a lakas en e benn sevel eur vreuriez gwazed da zerviji ar glanvourien, en han' Doue, ha nan evit gonid arc'hant.\nEvit bezan muioc'h akuit d'ober an dra-ze, daoust d'an daou vla ha tregont en devoa, ec'h eas d'ar skol, ha d'an 10 a vezeven 1584, en devoe an eurvat da bignal ouz an ôter evit ar wech kentan.\nDaou vla goude, e krouas Urz Servijerien ar glanvourien, ha bevan reas, daoust d'an enebourien galloudus a glaskas e ziskar.\nAr pez o devoa d'ober ar re a deue ennan oa serviji, en han' Doue, ar beorien, n'eus forz peseurt klenved a vije gante, gant kement a aked hag o dije laket da zerviji Jezuz-Krist e-unan, ma vije bet en o flas.\nEvez Kamilh war-dro e glanvourien a greskas c'hoaz kerkent ma teuas da anaout e veze a-wecbou beziet tud veo. (1)\nGourc'hemenn a reas d'e venec'h derc'hel gant ar pedennou dirak au dud war o zremenvan, eur pennad goude m'o deveze tennet o huanaden divezan, ha chom hep golo o fenn d'eze dal ma c'halled kredi e vezent maro.\nMa kemere eleiz a breder gant korfou e beorien, muioc'h c'hoaz a gemere gant o ineou. Deski a rê d'eze lakat urz en o c'honsianz ha karet an Otrou Doue.\nPa gleve eur zarmon ha ne veze ket bet komzet enni eus an doare da garet Doue, pe eus ar red m'eo hen ober, e lavare oa eur walen gaer, nemet e vanke enni eur berlezen.\nMervel a reas d'ar 14 a viz gouere 1614, en e bevar bla ha tri-ugent.\nUnnek-ugent eus e venec'h a oe diskaret en e rôk gant klenvejou tapet endro d'ar beorien.\nMat eo eta d'imp lavaret bemde, o tihuni, ar bedennig-man :\nMa Doue, an holl oferennou lavaret hirie dre ar bed holl, me o c'hinnig d'ec'h evit ar bec'herien a zo en angoni hag a dle mervel epad an devez-man.\nRa zeuio gwad presius Hon Zalver, shuilhet evit o frenan, da dennan warne trugare an Otrou Doue.\n(1) Diouz ar c'hlenved a stourm outan, eun den a c'hall chom beo eur pennad mat, hep finval e wad, ha hep tennan e alan.\nN'eo ket eta a nat, dre zur, ar maro, nemet pa weler ar c'horf o trei.


Stumm eus an 22 Gou 2009 da 08:49\nStumm eus an 27 Mae 2009 da 00:12 (kemmañ)\nD (Robot ouzhpennet: it:Pietro I di Bretagna)\nStumm eus an 22 Gou 2009 da 08:49 (kemmañ) (dizober)\n[[Skeudenn:200px-Skoed Pêr Iañ.png]]\n'''Pêr Brizhkloareg'''<ref>''Mauclerc'', e galleg</ref> ([] - []) a oa mab da Robert II, kont [[Dreux]] ha kevendervkenderv [[Fulup II aan Vro C'hall|Fulup II MeurAogust]].\nGoude marv [[Arzhur Iañ, dug Breizh|Arzhur]] e voe e c'hoar, [[Alis Breizh]] pennhêrez an dugelezh. Alis a oa prometet d'un aotrou breizhad (ne oa nemet 3 bloaz!), met Fulup a zimezas anezhi da Bêr brizhkloareg, evit startaat al liammoù etre [[Breizh]] ha [[Bro-C'hall]].\nStourmet en deus gant Fulup hag e vab [[Loeiz VIII a Vro (Bro-C'hall)|Loeiz]] a-enep [[Yann Dizouar]] hag [[Herri III (Bro-Saoz)|Herri III a Vro -Saoz]], met goude marv Loeiz en em savas a-enep [[Gwenn Kastilha]], rouanez Bro C'hall.\nPa dizhas e vab [[Yann Iañ a Vreizh|Yann]] e 20 bloaz e lezas an dugelezh en e emell. Betek fin e vuhez e vevas evel ur marc'heg baleant. Mont a reas d'an [[Douar Santel]], stourmet en deus a-enep ar [[Bro-Saoz|Saozon]] hag an Arabed.\nAdtapet diwar « https://br.wikipedia.org/wiki/Dibar:MobileDiff/534016 »


Pajenn:Ar Prat - Nozveziou an arvor, 1909.djvu/11 - Wikimammenn\nPajenn:Ar Prat - Nozveziou an arvor, 1909.djvu/11\nMes pa deue d’an dristidigez gwaska e galon a vugel, neuze e kerze d’an aod da glask frealzidigez. Azezet war eur garreg, e dreid en dour, e lavare e boan-spered d’ar Mor glas, hag heman, gant e vouez klemmus, a skanvae d’ar paotrig e velkoni !\nEno eo e teskas hor mignon karet Breiz, ar vro gaer « koad en he c’hreiz, mor en he zro » a dlie kana ken mad divezatoc’h. Eno ivez eo e tanvaas pennadou kaer a blijadur o lenn marvailhou brezonek er paperennou a goueze dindan e zaouarn, ha, diouz an noz c’hoaz, nag e kare, er veilhadeg, selaou kontadennou ar Re-goz !\nLiammou nerzus a zo o telc’her an aotrou Prat stag ouz douar e yaouankiz : « Eul loden eus va c’halon a zo chomet e Plougastel ! » en deus hen bet lavaret d’in alies en hor c’haozeadennou hir. Rak-se ’ta arabad beza souezet ma ro bepred al leac’h a enor d’e vro en e levriou, e Mouez Reier Plougastel evel e Marvailhou ar Vretoned…\nAn tam kenta a danvaer e Nosveziou an Arvor a zo adarre eur marvailh koantik tout eus bro an aozer, e leac’h ma tesker d’eomp « penaos e oe savet kalvar kaer Plougastel. »\nDa skriva e Nosveziou, hor mignon en deus lezet e bluen zir da redek, poulzet gant karantez Doue ha hini Breiz ; evitan an diou garantez-se n’hallont ket mont an eil hep eben. Breizad eo betek mel e eskern, ha kristen betek goueled e ene ; e c’hoant eo e teufe an holl Vretoned vad d’ober eveltan, da garet\nDa genta Doue,\nEur c’houezaden a feiz hag a garantez-vro a zanter o c’hournijal a-dreuz pep deilhen eus e levr, azalek ar genta betek an diveza. E istoriou, skrivet en eur brezoneg reiz ha c’houek, a gomz holl eus Doue pe eus Breiz : ar spered kristen hag ar spered breizek a ren bepred en e skridou.\nAr marvailhou a zeblant plijout ar muia d’an aozer\nAdtapet diwar « https://br.wikisource.org/w/index.php?title=Pajenn:Ar_Prat_-_Nozveziou_an_arvor,_1909.djvu/11&oldid=158250 »\nKemmoù diwezhañ degaset d'ar bajenn-mañ d'an 9 Ebr 2020, da 21:29.